LIETUVOS RESPUBLIKOS SUSISIEKIMO MINISTRO

Į S A K Y M A S

DĖL LIETUVOS RESPUBLIKOS SUSISIEKIMO MINISTRO 2008 m. GEGUŽĖS
13 d. ĮSAKYMO Nr. 3-164 „DĖL VP2-5.4-SM-01-V priemonės „Saugų eismą gerinančios inžinerinės infrastruktūros diegimas, miestų aplinkkelių tiesimas“ projektų finansavimo sąlygų aprašO PATVIRTINIMO“ PAKEITIMO

2012 m. rugpjūčio 31 d. Nr. 3-576

Vilnius

P a k e i č i u VP2-5.4-SM-01-V priemonės „Saugų eismą gerinančios inžinerinės infrastruktūros diegimas, miestų aplinkkelių tiesimas“ projektų finansavimo sąlygų aprašą, patvirtintą Lietuvos Respublikos susisiekimo ministro 2008 m. gegužės 13 d. įsakymu Nr. 3-164 „Dėl VP2-5.4-SM-01-V priemonės „Saugų eismą gerinančios inžinerinės infrastruktūros diegimas, miestų aplinkkelių tiesimas“ projektų finansavimo sąlygų aprašo patvirtinimo“ (Žin., 2008, Nr. 57-2147; 2011, Nr. 69-3298, Nr. 76-3679, Nr. 121-5733; 2012, Nr. 22-1018), ir išdėstau jį nauja redakcija (pridedama).

Susisiekimo ministras	Eligijus Masiulis

patvirtinta

Lietuvos Respublikos susisiekimo ministro

2008 m. gegužės 13 d. įsakymu Nr. 3-164

(Lietuvos Respublikos susisiekimo ministro

2012 m. rugpjūčio 31 d. įsakymo Nr. 3-576 redakcija)

VP2-5.4-SM-01-V PRIEMONĖS „Saugų eismą gerinančios inžinerinės infrastruktūros diegimas, miestų aplinkkelių tiesimas“ projektų finansavimo sąlygų aprašas

I. Bendrosios nuostatos

1. VP2-5.4-SM-01-V priemonės „Saugų eismą gerinančios inžinerinės infrastruktūros diegimas, miestų aplinkkelių tiesimas“ projektų finansavimo sąlygų aprašas (toliau – Aprašas) nustato reikalavimus ir sąlygas pareiškėjams (partneriams) ir projektams, finansuojamiems iš ES fondų lėšų pagal Ekonomikos augimo veiksmų programos, patvirtintos Europos Komisijos (toliau – EK) 2007 m. liepos 30 d. sprendimu Nr. K(2007)3740 (toliau – Ekonomikos augimo veiksmų programa), 5 prioriteto „Transeuropinių transporto tinklų plėtra“ VP2-5.4-SM-01-V priemonę „Saugų eismą gerinančios inžinerinės infrastruktūros diegimas, miestų aplinkkelių tiesimas“, nurodytą Ekonomikos augimo veiksmų programos priede, patvirtintame Lietuvos Respublikos Vyriausybės 2008 m. liepos 23 d. nutarimu Nr. 788 (Žin., 2008, Nr. 95-3721) (toliau – Priemonė). Apraše pateikiama pagrindinė informacija, kurią turi žinoti pareiškėjas (partneris), siekiantis gauti finansavimą iš Sanglaudos fondo viešosios transporto infrastruktūros projektams įgyvendinti, ir vertintojai, kurie atliks projektų vertinimą.

2. Aprašas parengtas vadovaujantis 2006 m. liepos 11 d. Tarybos reglamentu (EB) Nr. 1083/2006, nustatančiu bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančiu Reglamentą (EB) Nr. 1260/1999 (OL 2006 L 210, p. 25) su paskutiniais pakeitimais, padarytais 2008 m. gruodžio 18 d. Tarybos reglamentu (EB) Nr. 1341/2008 (OL 2008 L 348, p. 19) (toliau – Tarybos reglamentas Nr. 1083/2006), Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėmis, patvirtintomis Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų ir finansavimo reikalavimų atitikties taisyklės), Atsakomybės ir funkcijų pasiskirstymo tarp institucijų, įgyvendinant 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėmis, patvirtintomis Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637; 2012, Nr. 90-4698) (toliau – Atsakomybės ir funkcijų paskirstymo tarp institucijų taisyklės), Projektų administravimo ir finansavimo taisyklėmis, patvirtintomis Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132) (toliau – Projektų administravimo ir finansavimo taisyklės), Metodiniais nurodymais dėl projektų finansavimo sąlygų aprašo ir Metodiniais nurodymais vertintojams dėl projektų atitikties bendriesiems Stebėsenos komiteto patvirtintiems projektų atrankos kriterijams vertinimo, patvirtintais Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861), Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodika, patvirtinta Lietuvos Respublikos finansų ministro 2010 m. birželio 16 d. įsakymu Nr. 1K-195 (Žin., 2010, Nr. 71-3581).

3. Pagal šį Aprašą remiamos veiklos:

3.1. saugaus eismo inžinerinės infrastruktūros diegimas;

3.2. aplinkosaugos priemonių diegimas;

3.3. miestų ir miestelių aplinkkelių ir trūkstamų grandžių tarp TEN-T elementų miestų prieigose tiesimas.

4. Remiamų veiklų tikslas – įrengti saugaus eismo priemones TEN-T tinklo keliuose, užtikrinti keliuose saugias eismo sąlygas, tiesti miestų aplinkkelius ir juos integruoti į susiformavusius miestų gatvių tinklus.

5. Pagal šį Aprašą planuojama paskirstyti visą Ekonomikos augimo veiksmų programos priede pateiktame Priemonės finansavimo plane numatytą projektams galimą skirti finansavimo lėšų sumą.

6. Projekto bendrajam finansavimui gali būti skirtos valstybės biudžeto lėšos numatytos Susisiekimo ministerijos programose, skirtose veiksmų programų prioritetų įgyvendinimo priemonių įgyvendinimui finansuoti. Esant bendrojo finansavimo lėšų trūkumui iš Susisiekimo ministerijos asignavimuose numatytų valstybės biudžeto lėšų, pareiškėjas (partneris) privalo jas padengti pats.

7. Pagal šį Aprašą valstybės pagalba neteikiama.

8. Pagal šį Aprašą įgyvendinami valstybės planuojami projektai.

9. Pagal Priemonę rengiamas tik šis Aprašas.

10. Valstybės projektų sąrašas bus sudarytas ir susisiekimo ministro įsakymu patvirtintas 2009 m. II ketvirtį. Susisiekimo ministerija per 5 darbo dienas nuo projektų sąrašo patvirtinimo dienos paskelbia jį svetainėje www.esparama.lt ir raštu pateikia Transporto investicijų direkcijai (toliau – TID).

11. Apraše vartojamos sąvokos atitinka šio Aprašo 2 punkte nurodytuose teisės aktuose vartojamas sąvokas.

II. REIKALAVIMAI PAREIŠKĖJAMS (PARTNERIAMS) IR PROJEKTAMS

12. Pagal šį Aprašą galimi pareiškėjai:

12.1. Lietuvos automobilių kelių direkcija prie Susisiekimo ministerijos;

12.2. savivaldybių administracijos.

13. Tinkami partneriai yra valstybinės reikšmės kelius prižiūrinčios valstybės įmonės.

14. Pareiškėjas gali būti tik tas, kuris gavo TID pasiūlymą pateikti paraišką ir atitinka šio Aprašo 3 priedo 7.1 ir 7.2 punktų reikalavimus. Partneris taip pat turi atitikti šio Aprašo 3 priedo 7.1 ir 7.2 punktų reikalavimus. Partnerio įtraukimas į projektą turi būti pagrįstas ir argumentai, įrodantys jo būtinumą turi būti nurodyti paraiškoje.

15. Pareiškėjas yra tiesiogiai atsakingas už projekto parengimą, įgyvendinimą ir rezultatus nepriklausomai nuo to, ar pareiškėjas projektą įgyvendina vienas ar kartu su partneriu.

16. Jeigu projektas įgyvendinamas kartu su partneriu, prie paraiškos turi būti pridedama jungtinės veiklos (partnerystės) sutarties kopija. Jungtinės veiklos (partnerystės) sutartį pasirašo pareiškėjas ir partneris (-iai). Jungtinės veiklos (partnerystės) sutartyje įsipareigojama laikytis pagrindinių geros partnerystės praktikos taisyklių:

16.1. visi partneriai turi būti perskaitę paraišką ir susipažinę su savo teisėmis ir pareigomis įgyvendinant projektą;

16.2. projekto įgyvendinimo metu projekto vykdytojas privalo reguliariai konsultuotis su partneriais ir nuolat juos informuoti apie projekto įgyvendinimo eigą;

16.3. projekto vykdytojas visiems partneriams privalo persiųsti visų TID teikiamų ataskaitų kopijas;

16.4. visi projekto pakeitimai, turintys įtakos partnerių įsipareigojimams ir teisėms, prieš kreipiantis į TID pirmiausia turi būti raštu suderinti su partneriais;

16.5. prieš teikdamas paraišką pagal valstybės projektų sąraše nustatytą datą pareiškėjas susitaria su visais partneriais dėl projekto metu sukurtų produktų, nupirkto ar sukurto turto ir atliktų darbų nuosavybės teisių pasiskirstymo.

17. Suderinus su TID, jungtinės veiklos (partnerystės) sutartį galima keisti, t. y. susitarimus dėl jungtinės veiklos (partnerystės) sutarties pakeitimo sudaryti:

17.1. iki administracinės atitikties ir projekto tinkamumo finansuoti vertinimo etapų pabaigos;

17.2. po projekto paraiškos vertinimo ataskaitos pateikimo Susisiekimo ministerijai su sąlyga, jei šie pakeitimai neturi esminės įtakos paraiškos vertinimo išvadoms ir neprieštarauja šio Aprašo nuostatoms.

18. Pagal šį Aprašą teikiamos paraiškos darbams.

19. Teikiant paraišką darbams, projektai turi būti parengti įgyvendinti:

19.1. nustatyta tvarka parengta projektui įgyvendinti reikiama dokumentacija: galimybių studija (statinio statybos pagrindimas), patvirtintas techninis projektas, ekspertizės aktas, poveikio aplinkai vertinimas, įskaitant „Natura 2000“ (jei reikia), statybą leidžiantis dokumentas;

19.2. įvykdyti pirminiai pagrindinių projekto veiklų viešieji pirkimai;

19.3. projekto vertė (skaičiuojamoji vertė) apskaičiuota, remiantis Viešojo pirkimo–pardavimo sutarčių kainos ir kainodaros taisyklių nustatymo metodika, patvirtinta Viešųjų pirkimų tarnybos prie Lietuvos Respublikos Vyriausybės direktoriaus 2003 m. vasario 25 d. įsakymu Nr. 1S-21 (Žin., 2003, Nr. 22-944; 2008, Nr. 105-4042; 2011, Nr. 101-4768), realiam projekto veiklų įgyvendinimo laikotarpiui, įvertinant projekto pabrangimą dėl infliacijos.

20. Pareiškėjas turi iš anksto suderinti su TID projekto veiklų viešųjų pirkimų, kurie bus pradėti vykdyti po šio Aprašo ir valstybės projektų sąrašo patvirtinimo, dokumentus. Jeigu pareiškėjas iki paraiškos pateikimo nesuderina su TID projekto veiklų viešųjų pirkimų dokumentų, TID sumažina projektui numatomą skirti finansavimo sumą 5 procentais nuo nesuderinto pirkimo vertės ir apie tokį sprendimą raštu informuoja pareiškėją. Pareiškėjas turi įsipareigoti raštu (savivaldybės atveju – tarybos sprendimu) projektui numatomo skirti finansavimo sumažinimą padengti nuosavomis lėšomis. Pareiškėjui per TID rašte nustatytą terminą nepateikus minėto įsipareigojimo, paraiška atmetama.

21. Teikiant didelės apimties projekto paraišką, taikomi ne visi 19 punkto reikalavimai. Pareiškėjas (partneris) neprivalo būti įvykdęs pirminių pagrindinių projekte numatytų veiklų viešųjų pirkimų. Tačiau pirminiai pagrindinių projekto veiklų viešieji pirkimai turi būti įvykdyti iki galutinio sprendimo dėl projekto finansavimo priėmimo.

22. Projektai turi būti įgyvendinami Lietuvos Respublikos teritorijoje.

23. Projekto veiklų įgyvendinimo pabaiga nustatoma projekto finansavimo ir administravimo sutartyje, tačiau visos projekto veiklos turi būti baigtos ir galutinis mokėjimo prašymas turi būti pateiktas ne vėliau kaip iki 2015 m. spalio 1 d.

24. Projektai turi atitikti Stebėsenos komiteto veiksmų programų, įgyvendinančių Lietuvos 2007–2013 metų Europos Sąjungos struktūrinės paramos panaudojimo strategiją, įgyvendinimo priežiūrai atlikti, sudaryto Lietuvos Respublikos Vyriausybės 2007 m. sausio 22 d. nutarimu Nr. 60 (Žin., 2007, Nr. 10-396; 2008, Nr. 4-133; 2009, Nr. 102-4252; 2010, Nr. 134-6856) (toliau – Stebėsenos komitetas), patvirtintus visus bendruosius ir specialiuosius atitikties projektų atrankos kriterijus. Aprašo 3 priede išvardyti projektui taikomi bendrieji ir specialieji projektų atrankos kriterijai ir vertinimo klausimai ir (arba) teiginiai, pagal kuriuos nustatoma, ar projektas atitinka šiuos kriterijus, pateikiama projekto tinkamumo finansuoti vertinimo metodika.

25. Projektas turi prisidėti prie Priemonėje nurodytų stebėsenos rodiklių įgyvendinimo (4 priedas).

26. Projektas ir projekto veiklos negali būti finansuotos ar finansuojamos ir, suteikus finansavimą, teikiamos finansuoti iš kitų programų, finansuojamų valstybės biudžeto lėšomis, kitų fondų (Europos žemės ūkio fondo kaimo plėtrai, Europos žuvininkystės fondo) ar finansinių mechanizmų (Europos ekonominės erdvės ir Norvegijos, Šveicarijos Konfederacijos ir t. t.), jeigu dėl to projektas ar jo dalis galėtų būti finansuojami kelis kartus.

27. Didelės apimties projektai turi būti parengti vadovaujantis reikalavimais, nustatytais Tarybos reglamento Nr. 1083/2006 39 ir 40 straipsniuose, Europos Komisijos parengtu dokumentu „Ekonominės naudos analizės atlikimo metodinės gairės“ (angl. Guide to cost-benefit analysis of investment projects) – pildoma ir pateikiama paraiškos forma, nustatyta 2006 m. gruodžio 8 d. Komisijos reglamento (EB) Nr. 1828/2006, nustatančio Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo įgyvendinimo taisykles (OL 2006 L 371, p. 1) (toliau – Reglamentas Nr. 1828/2006), XXI priede (toliau – Paramos didelės apimties projektui patvirtinimo paraiška).

28. Projektas turi prisidėti prie horizontalių sričių įgyvendinimo: darnaus vystymosi, lyčių lygybės ir nediskriminavimo skatinimo bei atitikti šio Aprašo 3 priedo 4 ir 5 punktuose nustatytus reikalavimus.

III. REIKALAVIMAI TINKAMOMS FINANSUOTI PROJEKTO IŠLAIDOMS IR PROJEKTO FINANSAVIMO DYDŽIUI

29. Tinkamomis finansuoti išlaidomis laikomos išlaidos, atitinkančios Išlaidų ir finansavimo reikalavimų atitikties taisyklių, Projektų administravimo ir finansavimo taisyklių ir Aprašo reikalavimus.

30. Projektui skiriamas finansavimas gali siekti 100 procentų projekto tinkamų deklaruoti Europos Komisijai išlaidų.

31. Projekte turi būti numatytos visos išlaidos, kurios yra tiesiogiai susijusios ir būtinos tam projektui įgyvendinti. Pagal šį Aprašą bus finansuojamos tik TID įvertintos ir vadovaujantis Išlaidų ir finansavimo reikalavimų atitikties taisyklėmis pripažintos tinkamomis finansuoti projekto išlaidos, t. y. nustatyta didžiausia leistina projekto tinkamų finansuoti išlaidų suma. Todėl projekto netinkamas finansuoti išlaidas ir tinkamų finansuoti išlaidų dalį, kurių nepadengia projekto finansavimas, pareiškėjas (partneris) privalo finansuoti pats.

32. Projektui įgyvendinti skirtą finansavimą tiesiogiai gauna tik projekto vykdytojas, kuris atsiskaito su partneriais. Partneriai tiesiogiai finansavimo lėšų negauna. Projekto vykdytojas privalo partneriams skirtą finansavimo sumą pervesti per kaip įmanoma trumpesnį laikotarpį nuo finansavimo lėšų gavimo. Projekto vykdytojas negali naudotis partneriui skirtu finansavimu.

33. Netinkamomis finansuoti išlaidomis laikomos išlaidos:

33.1. nustatytos Išlaidų ir finansavimo reikalavimų atitikties taisyklių 19, 20, 22 ir 23 punktuose;

33.2. tik statybos darbų išlaidos, susijusios su inžineriniais tinklais, kaip tai apibrėžta Lietuvos Respublikos statybos įstatyme (Žin., 1996, Nr. 32-788; 2001, Nr. 101-3597), išskyrus kelio statinius, kurie, vadovaujantis Lietuvos Respublikos kelių įstatymu (Žin., 1995, Nr. 44-1076; 2002, Nr. 101-4492), yra kelio sudėtinė dalis ir yra kelio juostoje, o pagrįstais atvejais – ir didesniame plote, kaip tai apibrėžta kelių techniniame reglamente KTR 1.01:2008 „Automobilių keliai“, patvirtintame Lietuvos Respublikos aplinkos ministro ir Lietuvos Respublikos susisiekimo ministro 2008 m. sausio 9 d. įsakymu Nr. D1-11/3-3 (Žin., 2008, Nr. 9-322);

33.3. nekilnojamojo turto pirkimo išlaidos;

33.4. žemės įsigijimo išlaidos, viršijančios 5 procentus visų tinkamų finansuoti projekto išlaidų.

34. Jeigu iš projekto bus gaunamos pajamos, kurias įmanoma objektyviai apskaičiuoti iš anksto, projektui prašomo finansavimo suma turi būti mažinama, kaip tai apibrėžta Tarybos reglamento Nr. 1083/2006 55 straipsnio 2 dalyje. Atsižvelgiant į iš projekto numatomą gauti grynųjų pajamų sumą, mažinama EK tinkamų deklaruoti išlaidų suma, nuo kurios skaičiuojama projektui prašomo finansavimo suma. Projekto grynųjų pajamų ir projektui prašomo finansavimo skaičiavimai turi būti atliekami vadovaujantis Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodika, EK parengtomis Metodinėmis rekomendacijomis dėl Tarybos reglamento Nr. 1083/2006 55 straipsnio: pajamas duodantys projektai (angl. Guidance note on Article 55, Council Regulation (EC) 1083/2006: Revenue Generating Projects), EK parengtu Darbo dokumentu Nr. 4 „Ekonominės naudos analizės atlikimo metodikos gairės“ (angl. Working document No. 4 „Guidance on the methodology for carrying out cost-benefit analysis“) (toliau – Pajamų skaičiavimo metodiniai dokumentai). Šie dokumentai pateikti ES struktūrinės paramos interneto svetainėje www.esparama.lt. Projekto tinkamų finansuoti išlaidų dalis, kurią padengia iš projekto gaunamos grynosios pajamos, turi būti finansuojama iš pareiškėjo (partnerio) lėšų.

IV. PARAIŠKŲ DĖL PROJEKTO FINANSAVIMO PRIĖMIMAS, VERTINIMAS

PIRMASIS SKIRSNIS

Paraiškų priėmimas ir registravimas

35. TID ne vėliau kaip prieš 2 mėnesius iki valstybės projektų sąraše nurodytos galutinės paraiškos pateikimo TID dienos projektų sąraše nurodytam projekto pareiškėjui išsiunčia pasiūlymą pateikti paraišką.

36. Visa pareiškėjui žinotina informacija apie paraiškoms rengti aktualius dokumentus bei organizuojamus mokymus skelbiama svetainėse www.esparama.lt ir www.tid.lt.

37. Paraiškos priimamos iki valstybės projektų sąraše nurodytos galutinės paraiškos pateikimo TID dienos. Praleidus šį terminą, sprendimą dėl paraiškos priėmimo, atsižvelgdama į termino praleidimo priežastis ir galimybę atlikti paraiškos vertinimą nepažeidžiant šio Aprašo 52 punkte nustatyto vertinimo termino, priima TID.

38. Paraiškos yra priimamos ir registruojamos Projektų administravimo ir finansavimo taisyklėse nustatyta tvarka.

39. Pareiškėjas pasiūlyme teikti paraišką nurodytais TID telefonais, raštu, elektroniniu paštu gali pateikti klausimus dėl projekto rengimo, paraiškos pildymo bei kitus su finansavimo skyrimu pagal Aprašą susijusius klausimus.

40. Pareiškėjas gali kreiptis į Susisiekimo ministeriją dėl informacijos apie projekto idėją, tikslus, rezultatus ir jų atitiktį nacionaliniams strateginio planavimo dokumentams.

41. Atsakymo į elektroniniu paštu pateiktą klausimą terminas – ne vėliau kaip 10 darbo dienų, į raštu – ne vėliau kaip 15 darbo dienų nuo klausimo gavimo dienos. Atsakymai į klausimus, kurie gali būti aktualūs daugeliui pareiškėjų, pateikiami interneto svetainėse www.esparama.lt ir www.tid.lt.

42. Teikdamas paraišką pareiškėjas turi pateikti užpildytą paraiškos dėl projekto finansavimo formą (paraiškos bendroji (A) ir specialioji (B) dalis) ir pridėti paraiškos specialiosios (B) dalies 2 priede nurodytus dokumentus. Paraiškos dėl projekto finansavimo bendrosios (A) dalies forma yra patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861), o paraiškos dėl projekto finansavimo specialiosios (B) dalies forma pateikiama Aprašo 1 priede. Paraiškos bendroji (A) dalis pildoma vadovaujantis Paraiškos dėl projekto finansavimo bendrosios (A) dalies pildymo instrukcija, patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066, paraiškos specialioji (B) dalis pildoma vadovaujantis Paraiškos dėl projekto finansavimo specialiosios (B) dalies pildymo instrukcija (Aprašo 5 priedas). Paraiškos dėl projekto finansavimo formos elektroninį variantą galima rasti interneto svetainėje www.esparama.lt.

43. Jeigu paraiška teikiama dėl didelės apimties projekto, pareiškėjas turi pateikti užpildytą paraiškos dėl projekto finansavimo formą (paraiškos bendroji (A) ir specialioji (B) dalis) ir pridėti paraiškos specialiosios (B) dalies 2 priede reikalaujamus dokumentus. Taip pat pareiškėjas turi pateikti užpildytą Paramos didelės apimties projektui patvirtinimo paraiškos formą ir joje reikalaujamus dokumentus. Paraiškoje dėl projekto finansavimo (paraiškos bendroji (A) dalis) pateikta informacija turi atitikti Paramos didelės apimties projektui patvirtintoje paraiškoje pateiktą informaciją.

44. Paraiška turi būti pateikta TID užklijuotame voke (dėžėje), atsiųsta registruotu laišku, įteikta pašto kurjerio arba pareiškėjo asmeniškai pasiūlyme nurodytu adresu. Paraiškos turi būti užpildytos lietuvių kalba. Kartu turi būti pateikta elektroninė užpildytos paraiškos forma kompiuterinėje laikmenoje (kompaktiniame diske). Pareiškėjas privalo pasirašyti kiekvieną teikiamos paraiškos puslapį. Kitais būdais pristatytos paraiškos atmetamos.

45. Jeigu teikiama paraiška siejasi su kitais pareiškėjo (partnerio) vykdomais projektais, pagal Lietuvos 2004–2006 metų bendrojo programavimo dokumento, Sanglaudos fondo strategijos 2004–2006 metams ar 2007–2013 metų veiksmų programų prioritetų įgyvendinimo priemones, pareiškėjas paraiškos specialiojoje (B) dalyje ir, jeigu projektas yra didelės apimties, Paramos didelės apimties projektui patvirtinimo paraiškoje turi nurodyti projekto horizontalius ryšius.

46. Pareiškėjas turi pateikti atskiruose vokuose (dėžėse) vieną paraiškos originalą su visais priedais, ant kurio aiškiai nurodoma „Originalas“, ir vieną kopiją, nurodant „Kopija“. Ant kiekvieno voko turi būti užrašyta:

46.1. TID adresas;

46.2. Ekonomikos augimo veiksmų programos prioritetas ir priemonė;

46.3. pareiškėjo pavadinimas ir adresas;

46.4. projekto pavadinimas.

47. Šią informaciją ant voko (dėžės) būtina nurodyti tam, kad per klaidą ne tuo adresu patekęs projektas nedelsiant būtų persiųstas reikiamai institucijai. Taip pat turi būti užrašyti žodžiai „Neatplėšti iki projektų registravimo procedūros“.

48. Elektroninė užpildytos paraiškos forma kompiuterinėje laikmenoje turi būti pateikta voke (dėžėje), kuriame yra paraiškos originalas. Paraiškos originalo, jos kopijų ir elektroninio paraiškos varianto turinys turi būti identiški. Nustačius neatitikimus tarp originalo, kopijos ir elektroninio paraiškos varianto turinio, vadovaujamasi paraiškos popierinio varianto originale nustatyta informacija.

49. Gautas paraiškas TID užregistruoja ir suteikia joms unikalų SFMIS kodą. Pareiškėjui, atsiuntusiam paraišką, ne vėliau kaip per 15 darbo dienų nuo paraiškos gavimo dienos išsiunčiamas paraiškos registravimo patvirtinimo raštas, kuriame taip pat nurodomas SFMIS paraiškai suteiktas unikalus kodas. Tuo atveju, kai paraiška įteikiama asmeniškai, toks raštas gali būti išduodamas paraiškos pateikimo metu, TID atsakingam darbuotojui užregistravus paraišką SFMIS.

50. TID informaciją apie pateiktas valstybės projektų paraiškas ne vėliau kaip per 15 darbo dienų nuo paraiškų pateikimo termino pabaigos (paskutinės dienos) paskelbia interneto svetainėse www.esparama.lt ir www.tid.lt, nurodydama pareiškėjo pavadinimą, projekto pavadinimą, trumpą projekto aprašymą, paraiškos unikalų kodą ir prašomą lėšų sumą.

ANTRASIS SKIRSNIS

PARAIŠKŲ vertinimas

51. Paraiškos vertinamos Projektų administravimo ir finansavimo taisyklių nustatyta tvarka.

52. TID atlieka paraiškų administracinės atitikties ir projektų tinkamumo finansuoti vertinimą ir jį baigia ne vėliau kaip per 2 mėnesius nuo projektų sąraše nurodytos galutinės paraiškos pateikimo dienos.

53. Išsiuntusi pasiūlymus teikti paraiškas, TID paskiria darbuotojus, atsakingus už kiekvienos paraiškos vertinimą. Jeigu paraiškos įvertinimas reikalauja specifinių žinių, TID gali pasitelkti nepriklausomus ekspertus.

54. Užregistravus paraišką, pirmiausia atliekamas paraiškos administracinės atitikties vertinimas. Administracinės atitikties reikalavimai pateikiami Aprašo 2 priede. Šiame vertinimo etape nustatoma, ar paraiška yra visiškai sukomplektuota, tai yra ar tinkamai užpildyta, ar pateikti visi paraiškos specialiosios (B) dalies 2 priede nurodyti dokumentai.

55. Nustačius, kad paraiška atitinka visus administracinės atitikties vertinimo reikalavimus, ji teikiama projekto tinkamumo finansuoti vertinimo etapui. Jeigu paraiška atitinka ne visus administracinės atitikties vertinimo reikalavimus, tačiau tai netrukdo pereiti į tinkamumo finansuoti vertinimo etapą, TID gali priimti sprendimą perduoti tokią paraišką tinkamumo finansuoti vertinimo etapui, galutinai nepabaigusi administracinės atitikties vertinimo. Pagrįstais atvejais TID gali baigti administracinės atitikties vertinimą su išlyga, kad reikiamas dokumentas ar informacija bus pateikti iki sprendimo dėl projekto finansavimo priėmimo dienos.

56. Jeigu pareiškėjas kartu su paraiška nepateikia įvykdytų pirminių pagrindinių projekto veiklų viešųjų pirkimų dokumentų, TID atmeta paraišką neprašiusi pareiškėjo pateikti papildomus duomenis ar dokumentus, papildyti ar patikslinti paraiškoje pateiktą informaciją.

57. Projekto tinkamumo finansuoti vertinimo metu TID nustato, ar projektas yra tinkamas finansuoti pagal Priemonės ir šio Aprašo reikalavimus. Projekto tinkamumo finansuoti vertinimo metu yra nustatoma projekto atitiktis bendriesiems ir specialiesiems atitikties atrankos kriterijams (Aprašo 3 priedas), didžiausia leistina projekto tinkamų finansuoti išlaidų suma ir didžiausias leistinas skirti projektui lėšų dydis.

58. Projekto tinkamumo finansuoti vertinimo metodika, kuria vadovaujantis bus nustatoma projekto atitiktis nustatytiems kriterijams, pateikiama Aprašo 3 priede.

59. Projekto tinkamumo finansuoti vertinimo metu nustatydama didžiausią Europos Komisijai tinkamų deklaruoti išlaidų sumą ir didžiausią leistiną skirti projektui finansavimo lėšų dydį, TID pagal Tarybos reglamento Nr. 1083/2006 55 straipsnio 2 dalies reikalavimus, Pajamų skaičiavimo metodinius dokumentus, nurodytus Aprašo 34 punkte, ir paraiškos specialiojoje (B) dalyje pateiktą informaciją turi įvertinti projekto pajamas, kurias įmanoma objektyviai apskaičiuoti iš anksto.

60. Jeigu vertinant paraišką vertinimo lentelėje pažymimas bent vienas atsakymas „ne“, TID pareiškėjui siunčia raštą (paklausimą) ir nurodo terminą, per kurį pareiškėjas turi pateikti trūkstamą informaciją arba reikiamus dokumentus. Siekiant operatyvumo raštas (paklausimas) taip pat siunčiamas tiesiogiai paraiškoje nurodytam projekto vadovui elektroniniu paštu ir faksu (rašto originalas išsiunčiamas paštu).

61. Jeigu administracinės atitikties ir tinkamumo finansuoti vertinimo lentelėse pažymėtų atsakymų „ne“ skaičius yra didesnis nei 40 procentų, projektui numatoma skirti finansavimo suma sumažinama 5 procentais. Apie tokį sprendimą TID raštu informuoja pareiškėją. Pareiškėjas turi įsipareigoti raštu (savivaldybės atveju – tarybos sprendimu) projektui numatomo skirti finansavimo sumažinimą padengti nuosavomis lėšomis. Pareiškėjui per TID rašte nustatytą terminą nepateikus minėto įsipareigojimo, paraiška atmetama.

62. Jeigu dalis projekto išlaidų yra nepagrįsta, nėra akivaizdaus šių išlaidų būtinumo projekto veikloms įgyvendinti ar jos yra netinkamos bendrai finansuoti ES fondų lėšomis, TID raštu paprašo pareiškėjo pagrįsti tokias išlaidas ir (arba) pasiūlo sumažinti dalį projekto išlaidų. Jei per TID nustatytą terminą pareiškėjas nepateikia prašomos informacijos arba jo pateikta informacija nepagrindžia išlaidų būtinumo projekto veiklai įgyvendinti, nepagrįstos išlaidos laikomos netinkamomis finansuoti.

63. Jeigu projekto išlaidos nėra apskaičiuotos projekto įgyvendinimo laikotarpio skaičiuojamosiomis kainomis, TID turi teisę kreiptis į pareiškėją su prašymu perskaičiuoti ir pateikti patikslintą projekto biudžetą.

64. Jeigu TID projekto tinkamumo finansuoti vertinimo metu nustatyta projekto tinkamų finansuoti išlaidų suma ir didžiausias leistinas skirti lėšų dydis yra mažesnis už paraiškoje pateiktą projekto tinkamų finansuoti išlaidų sumą ir prašomą projektui skirti lėšų dydį, tuomet TID raštu apie tai informuoja pareiškėją ir raštu suderina su pareiškėju, ar jis sutinka įgyvendinti projektą gavęs nustatyto dydžio skiriamų lėšų sumą. Jeigu pareiškėjas nesutinka, paraiška atmetama.

65. Pagal Aprašą pateiktų valstybės projektų tinkamumo finansuoti vertinimą TID turi organizuoti kaip derybas su pareiškėju, t. y. TID pateikus pastabas dėl paraiškos atitikties bendriesiems ir (ar) specialiesiems atitikties kriterijams, pareiškėjas gali paraišką patikslinti.

66. Jeigu pareiškėjas per nustatytą terminą prašomos informacijos ir (ar) dokumentų nepateikia arba pateikia ne visus prašomus dokumentus ir (ar) informaciją arba projektas neatitinka bent vieno projekto tinkamumui finansuoti keliamo reikalavimo, TID turi teisę priimti sprendimą atmesti paraišką. Pagrįstais atvejais TID gali priimti sprendimą dėl projekto tinkamumo finansuoti su išlyga, kad konkretūs veiksmai bus atlikti arba reikiamas dokumentas ar informacija bus pateikti iki sprendimo dėl projekto finansavimo priėmimo dienos.

67. Jeigu pareiškėjas per 3 mėnesius nuo sprendimo dėl projekto tinkamumo finansuoti su išlyga priėmimo dienos neatlieka konkrečių veiksmų arba nepateikia reikiamų dokumentų ar informacijos sprendimui dėl projekto finansavimo priimti, Susisiekimo ministerija nepriima sprendimo dėl projekto finansavimo ir grąžina projekto tinkamumo finansuoti vertinimo ataskaitą TID. TID priima sprendimą sumažinti projektui numatomą skirti finansavimą 5 procentais ir apie tai informuoja pareiškėją. Pareiškėjas per 2 mėnesius nuo TID rašto išsiuntimo jam dienos turi įsipareigoti raštu (savivaldybės atveju – tarybos sprendimu) projektui numatomo skirti finansavimo sumažinimą padengti nuosavomis lėšomis. Pareiškėjas taip pat turi pateikti patikslintas paraiškos bendrąją (A) ir specialiąją (B) dalis. Pareiškėjui nustatytu terminu nepateikus minėto įsipareigojimo, paraiška atmetama.

68. Prieš priimdama sprendimą atmesti paraišką, TID turi išnagrinėti nustatytus neatitikimus ir papildomos informacijos, duomenų bei dokumentų nepateikimo aplinkybes ir įsitikinti, kad atmetimas yra pagrįstas ir paraiškos vertinimą atlikę darbuotojai (vertintojai) nepažeidė nustatytų darbo procedūrų.

69. Apie priimtą sprendimą atmesti paraišką TID informuoja pareiškėją per 10 darbo dienų nuo sprendimo atmesti paraišką priėmimo dienos – išsiunčia jam informacinį raštą, kuriame nurodo paraiškos atmetimo priežastis.

70. Informacija apie projekto tinkamumo finansuoti vertinimo etapą perėjusias paraiškas po projekto tinkamumo finansuoti vertinimo etapo užbaigimo ne vėliau kaip per 15 darbo dienų skelbiama interneto svetainėse www.esparama.lt ir www.tid.lt, papildant Aprašo 50 punkte paskelbtą informaciją.

71. TID informacinių raštų pareiškėjams kopijas dėl esminių neatitikimų ar paraiškos atmetimo siunčia ir Susisiekimo ministerijai.

72. TID pasitvirtina Paraiškų vertinimo tvarkos aprašą, kuriame nustatyta tvarka kiekvieno vertinimo etapo, numatyto Projektų administravimo ir finansavimo taisyklėse, metu pareiškėjus gali kviesti į pokalbį. Pokalbyje su pareiškėju turi dalyvauti ne mažiau nei du TID darbuotojai, pokalbiai turi būti protokoluojami ir, apie tai įspėjus pokalbio dalyvius, gali būti įrašinėjami.

73. Vertinimo metu, siekdama įsitikinti, ar paraiškoje pateikta informacija yra pagrįsta, TID gali atlikti patikrą vietoje. Apie planuojamą patikrą vietoje pareiškėjas gali būti informuojamas išsiunčiant jam informacinį raštą, kuriame nurodoma, kokia informacija, duomenys, dokumentai turi būti prieinami. Vertinamos paraiškos informacijos patikra vietoje turi būti atlikta per kuo trumpesnį laiką. Konkretų laiką, per kurį turi būti atlikta patikra, nustato TID. Atlikus patikrą ir parengus patikros vietoje ataskaitą, atsižvelgiant į joje pateikiamą informaciją, paraiška vertinama toliau. Patikros vietoje metu nustačius, jog pareiškėjas, teikdamas paraišką, sąmoningai pateikė neteisingą ar klaidinančią informaciją, dėl ko galėjo gauti didesnį finansavimą arba netinkamos finansuoti išlaidos galėjo būti pripažintos tinkamomis finansuoti, paraiška atmetama ir apie tai informuojama Susisiekimo ministerija.

74. Įvertinusi paraišką, TID parengia projekto tinkamumo finansuoti vertinimo ataskaitą, kuri kartu su paraiškų ir jų priedų kopijomis pateikiama Susisiekimo ministerijai.

75. Susisiekimo ministerijai paprašius, kartu su projekto tinkamumo finansuoti vertinimo ataskaita gali būti teikiami ir šie dokumentai:

75.1. vertinimo lentelių kopijos;

75.2. susirašinėjimo su pareiškėjais dokumentų kopijos;

75.3. kita su paraiškos vertinimu susijusi informacija.

76. Jeigu projektas yra didelės apimties, TID, įvertinusi projekto paraišką, parengia projekto tinkamumo finansuoti vertinimo ataskaitą, kurią kartu su paraiškos ir jos priedų kopijomis pateikia Susisiekimo ministerijai. Paramos didelės apimties projektui patvirtinimo paraiška turi būti pakoreguota atsižvelgiant į visus projekto pakeitimus, atliktus projekto tinkamumo finansuoti vertinimo metu. Susisiekimo ministerija patikrinusi didelės apimties projekto atitiktį Ilgalaikės (iki 2025 metų) Lietuvos transporto sistemos plėtros strategijos nuostatoms, pateikia Paramos didelės apimties projektui patvirtinimo paraišką vadovaujančiajai institucijai. Vadovaujančioji institucija pateikia didelės apimties projektą Europos Komisijai. Europos Komisija organizuoja didelės apimties projekto vertinimą Tarybos reglamento Nr. 1083/2006 nustatyta tvarka.

77. Europos Komisijai pateikus pastabas ir pasiūlymus dėl didelės apimties projekto, TID paprašo pareiškėją per nustatytą terminą atitinkamai patikslinti Paramos didelės apimties projektui patvirtinimo paraišką ir jos priedus. TID, įsitikinusi, kad pareiškėjas tinkamai patikslino Paramos didelės apimties projektui patvirtinimo paraišką ir jos priedus, pateikia šiuos dokumentus Susisiekimo ministerijai. Susisiekimo ministerija pateikia Paramos didelės apimties projektui patvirtinimo paraišką ir jos priedus vadovaujančiai institucijai. Jeigu Europos Komisijos pastabos yra susijusios su Projekto atitiktimi nacionalinės (-ių) strategijos (-ų) ir (ar) teisės aktų nuostatoms, Susisiekimo ministerija, prieš teikdama Paramos didelės apimties projektui patvirtinimo paraišką ir jos priedus vadovaujančiajai institucijai, patikrina pareiškėjo atliktų patikslinimų atitiktį nacionalinės (-ių) strategijos (-ų) ir (ar) teisės aktų nuostatoms. Europos Komisijai priėmus sprendimą dėl projekto finansavimo, patikslinama projekto paraiška ir kiti dokumentai pagal Europos Komisijos pastabas (jeigu jų yra).

78. Galutinį sprendimą dėl projekto finansavimo priima Susisiekimo ministerija ne vėliau kaip per 10 darbo dienų nuo vertinimo ataskaitos gavimo dienos. Galutinį sprendimą dėl didelės apimties projekto finansavimo Susisiekimo ministerija priima iki Europos Komisijos sprendimo priėmimo dienos, jeigu pareiškėjas raštu įsipareigoja (savivaldybės atveju – tarybos sprendimu) nuosavomis lėšomis padengti visą lėšų skirtumą, kuris gali susidaryti Europos Komisijai sprendimu dėl didelės apimties projekto finansavimo skyrus mažiau lėšų, nei numatyta Susisiekimo ministerijos sprendime dėl projekto finansavimo, grąžinti visas išmokėtas ES fondų ir valstybės biudžeto finansavimo lėšas ar išmokėtų lėšų dalį, jei kuri nors projektą kontroliuojanti ar audituojanti institucija nustatytų projekto įgyvendinimo trūkumų, taip pat užtikrinti, kad bus apmokėtos visos netinkamos finansuoti ar netinkamomis finansuoti pripažintos projekto išlaidos. Jeigu pareiškėjas per 30 kalendorinių dienų nuo paraiškos pateikimo TID arba Susisiekimo ministerijos kreipimosi nepateikia rašytinio įsipareigojimo, galutinį sprendimą dėl didelės apimties projektų finansavimo Susisiekimo ministerija priima tik gavusi Europos Komisijos sprendimą dėl didelės apimties projekto finansavimo. Jeigu pareiškėjas Valstybės perskolinamų paskolų ir valstybės garantijų teikimo, suteiktų perskolinamų paskolų grąžinimo ir valstybės garantijų administravimo taisyklių, patvirtintų Lietuvos Respublikos Vyriausybės 2001 m. birželio 4 d. nutarimu Nr. 667 (Žin., 2001, Nr. 49-1713; 2011, Nr. 105-4936), nustatyta tvarka Finansų ministerijai yra pateikęs prašymą gauti perskolinamą Europos investicijų banko paskolą pareiškėjo nuosavų lėšų daliai finansuoti, sprendimas priimamas ne vėliau kaip per 5 darbo dienas nuo Lietuvos Respublikos Vyriausybės nutarimo dėl perskolinamos paskolos suteikimo įsigaliojimo dienos. Sprendimas įforminamas susisiekimo ministro įsakymu.

79. Apie priimtą sprendimą dėl projekto finansavimo per 5 darbo dienas nuo susisiekimo ministro įsakymo įsigaliojimo dienos Susisiekimo ministerija informuoja TID, kuri nustatyta tvarka per 5 darbo dienas nuo Susisiekimo ministerijos sprendimo gavimo informuoja apie tai pareiškėją.

80. Pareiškėjas, gavęs sprendimą dėl projekto finansavimo, pateikia TID finansinio identifikavimo formą finansavimo lėšoms pervesti, kuri pridedama prie projekto finansavimo ir administravimo sutarties.

81. Įsigaliojus sprendimui finansuoti projektą, TID pagal Lietuvos Respublikos finansų ministro 2008 m. vasario 20 d. įsakymu Nr. 1K-066 patvirtintą Projekto finansavimo ir administravimo sutarties formą parengia, suderina su Susisiekimo ministerija, išsiunčia pareiškėjui projekto finansavimo ir administravimo sutarties projektą ir nurodo pasiūlymo pasirašyti sutartį galiojimo terminą. Pareiškėjui per rašte nustatytą pasiūlymo galiojimo terminą nepasirašius sutarties, pasiūlymas pasirašyti sutartį netenka galios ir projektas nefinansuojamas.

82. Projekto finansavimo ir administravimo sutartis sudaroma 3 egzemplioriais, kurie turi vienodą juridinę galią. Pareiškėjas, pasirašęs projekto finansavimo ir administravimo sutartį, tampa projekto vykdytoju.

83. Susisiekimo ministerija projekto finansavimo ir administravimo sutartį pasirašo po to, kai ją pasirašo pareiškėjas ir TID. Projekto finansavimo ir administravimo sutartis įsigalioja po to, kai ją pasirašo visos šalys ir ją užregistruoja Susisiekimo ministerija.

84. Informaciją apie priimtus sprendimus ne vėliau kaip per 15 darbo dienų nuo šių sprendimų priėmimo dienos Susisiekimo ministerija paskelbia interneto svetainėse: www.esparama.lt ir www.sumin.lt, papildydama Aprašo 50 punkte nustatytą informaciją.

V. PROJEKTŲ ĮGYVENDINIMO NUOSTATOS

85. Projekto vykdytojas privalo užtikrinti, kad visi su projekto įgyvendinimu susiję viešieji pirkimai būtų vykdomi vadovaujantis Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102). Projekto vykdytojas privalo užtikrinti, kad pirkimų dokumentai turi būti parengti vadovaujantis standartiniais pirkimo dokumentais, patvirtintais Viešųjų pirkimų tarnybos prie Lietuvos Respublikos Vyriausybės direktoriaus 2003 m. gruodžio 31 d. įsakymu Nr. 1S-121 (Žin., 2004, Nr. 12-367; 2009, Nr. 155-7012), tiek, kiek neprieštarauja Lietuvos Respublikos viešųjų pirkimų įstatymui; statybos darbų sutartys turi būti parengtos vadovaujantis FIDIC (Tarptautinė inžinierių konsultantų federacija) nustatytomis rekomendacijomis ir atitiktų Lietuvos Respublikos teisės aktus; statybos darbų projekto įgyvendinimas turi būti vykdomas vadovaujantis Lietuvos Respublikos statybos įstatymu, statybos techninių reglamentų reikalavimais ir kitais Lietuvos Respublikos teisės aktais; prekių ir paslaugų sutartys turi būti parengtos vadovaujantis Prekių ir paslaugų viešojo pirkimo–pardavimo sutarčių standartinių sąlygų taikymo rekomendacijomis ir prekių ir paslaugų viešojo pirkimo–pardavimo sutarčių standartinėmis sąlygomis, patvirtintomis Viešųjų pirkimų tarnybos prie Lietuvos Respublikos Vyriausybės direktoriaus 2007 m. gruodžio 29 d. įsakymu Nr. 1S-76 (Žin., 2008, Nr. 2-90), ir įgyvendinamos vadovaujantis Lietuvos Respublikos teisės aktais. Šio punkto reikalavimai dėl pirkimo dokumentų parengimo pagal standartinius pirkimo dokumentus, statybos darbų sutarčių parengimo pagal FIDIC nustatytas rekomendacijas ir prekių ir paslaugų sutarčių parengimo pagal Prekių ir paslaugų viešojo pirkimo–pardavimo sutarčių standartinių sąlygų taikymo rekomendacijas ir prekių ir paslaugų viešojo pirkimo–pardavimo sutarčių standartines sąlygas netaikomi tiems projektų viešiesiems pirkimams, kurie yra pradėti iki Aprašo ir valstybės projektų sąrašo patvirtinimo.

86. Su projekto įgyvendinimu susiję viešieji pirkimai vykdomi pagal viešųjų pirkimų planą, kuris turi būti suderintas su TID projekto finansavimo ir administravimo sutartyje ir TID nustatyta tvarka.

87. Jei po projekto finansavimo ir administravimo sutarties pasirašymo projekto vykdytojas nesuderina su TID projekto veiklų viešųjų pirkimų (kurie nebuvo įvykdyti iki paraiškos pateikimo) dokumentų, TID inicijuoja finansavimo ir administravimo sutartyje nustatyto projektui skirto finansavimo sumažinimą 5 procentais nuo nesuderinto pirkimo vertės. Projekto vykdytojas turi raštu (savivaldybės atveju – tarybos sprendimu) įsipareigoti projektui skiriamo finansavimo sumažinimą padengti nuosavomis lėšomis. Projekto vykdytojui per TID rašte nustatytą terminą nepateikus minėto įsipareigojimo, finansavimo ir administravimo sutartis gali būti nutraukta Projektų administravimo ir finansavimo taisyklėse nustatyta tvarka.

88. Jei paskelbus viešuosius pirkimus pasiūlymuose pateikta kaina viršija tą, kuri buvo nurodyta paraiškoje, projekto vykdytojas privalo padengti skirtumą iš nuosavų lėšų arba pakartotinai skelbti viešuosius pirkimus. Bet kuriuo atveju, jei pasirašytų sutarčių su rangovu, paslaugų teikėju ar prekių tiekėju kaina yra didesnė, nei projektui skirtas finansavimas, pareiškėjas privalo pats padengti skirtumą.

89. Projekto išlaidos apmokamos bei projektų finansavimo ir administravimo sutarčių priežiūra atliekama Projektų administravimo ir finansavimo taisyklėse nustatyta tvarka bei laikantis projekto finansavimo ir administravimo sutarties nuostatų.

90. Projekto išlaidų apmokėjimo būdas nustatomas pagal Projektų administravimo ir finansavimo taisyklių nuostatas ir nurodomas projekto finansavimo ir administravimo sutartyje.

91. Projekto vykdytojams gali būti numatytas avansas. Avanso dydį nustato TID vadovaudamasi Projektų administravimo ir finansavimo taisyklių 145 punkte nustatyta tvarka.

92. Projekto vykdytojui apmokamos tik projekto finansavimo ir administravimo sutartyje numatytos išlaidos. Jei mokėjimo prašyme nurodytos išlaidos negali būti apmokėtos dėl tam tikrų priežasčių (nepakanka išlaidų tinkamumą pagrindžiančių dokumentų, praleisti terminai ir pan.), apie tai TID informuoja projekto vykdytoją, paprašydama pateikti trūkstamus dokumentus ar informaciją arba grąžina mokėjimo prašymą projekto vykdytojui, pateikdama grąžinimo priežastis. Tokios išlaidos, pašalinus trūkumus, gali būti apmokėtos projekto vykdytojui pakartotinai pateikus mokėjimo prašymą.

93. Projekto vykdytojas turi užtikrinti, kad visą projekto įgyvendinimo laikotarpį bus vykdoma tinkama projekto priežiūra, vykdomi privalomi informavimo apie projektą veiksmai, rengiamos bei TID teikiamos nustatytos ataskaitos.

94. Įgyvendinęs projektą, projekto vykdytojas projekto finansavimo ir administravimo sutartyje nustatyta tvarka ir terminais teikia TID informaciją apie Tarybos reglamento Nr. 1083/2006 55 straipsnyje išdėstytų reikalavimų įgyvendinimą. Jeigu šiame straipsnyje numatytu laikotarpiu nustatoma, kad buvo gauta pajamų, į kurias nebuvo atsižvelgta projekto tinkamumo finansuoti vertinimo metu, tokias pajamas projekto vykdytojas turi grąžinti į Lietuvos Respublikos valstybės biudžetą.

95. TID ne vėliau kaip per 15 darbo dienų nuo projekto finansavimo ir administravimo sutarties pasirašymo dienos paskelbia informaciją apie pasirašytą projekto finansavimo ir administravimo sutartį interneto svetainėse www.esparama.lt ir www.tid.lt – nurodo projekto vykdytojo pavadinimą, projekto pavadinimą, projekto kodą, pateikia trumpą projekto aprašymą, bendrą projekto vertę ir projektui skirtą lėšų sumą.

96. Projekto vykdytojas nuo projekto finansavimo ir administravimo sutarties įsigaliojimo ir 5 metus po projekto pabaigos be TID ir (arba) Susisiekimo ministerijos raštiško sutikimo neturi teisės perleisti, parduoti, įkeisti turto ar kitokiu būdu suvaržyti daiktinių teisių į turtą, kuriam įsigyti ar sukurti skiriamos projekto finansavimo lėšos. Taip pat nekeisti savo veiklos, kuriai skiriamos projekto finansavimo lėšos, pobūdžio ar įgyvendinimo sąlygų ir nenutraukti šios veiklos, nedalyvauti reorganizavime ir nesireorganizuoti, taip pat nesilikviduoti, jeigu tai galėtų pažeisti Tarybos reglamento Nr. 1083/2006 57 straipsnio nuostatas. Projekto vykdytojas, įgyvendinęs projektą, projekto finansavimo ir administravimo sutartyje nustatyta tvarka ir terminais teikia TID informaciją apie Tarybos reglamento Nr. 1083/2006 57 straipsnyje išdėstytų reikalavimų įgyvendinimą. Apie svarbias priežastis, kliudančias vykdyti veiklą ir galinčias lemti Tarybos reglamento Nr. 1083/2006 57 straipsnio nuostatų pažeidimą, projekto vykdytojas įsipareigoja pranešti TID nedelsdamas joms paaiškėjus.

97. Įgyvendinęs projektą, projekto vykdytojas projekto finansavimo ir administravimo sutartyje nustatyta tvarka privalo kasmet TID teikti rodiklių, matuojamų po projekto užbaigimo, skaitines išraiškas.

98. Jei projekte dalyvauja rangovas, projekto vykdytojas turi įpareigoti rangovą savo lėšomis apdrausti statybos rizikų draudimu turtą (t. y. visi su statomu, montuojamu, rekonstruojamu, remontuojamu, griaunamu ir pan. statiniu ir (ar) įrenginiu susiję statybos, montavimo, rekonstrukcijos, remonto, griovimo ir panašūs darbai ir statybos darbams vykdyti į draudimo vietą pristatyti statybos produktai, medžiagos ir montuotini įrenginiai), kuriam sukurti įgyvendinant projektą buvo naudotas projektui skirtas finansavimas, ne trumpesniam kaip rangos darbų įgyvendinimo laikotarpiui. Projekto vykdytojo ir rangovo sutartyje turi būti nustatyta, kad įvykus draudžiamajam įvykiui, dėl kurio turtas, nurodytas šiame punkte, yra sunaikinamas ar sugadinamas, rangovas privalo atlikti visus darbus, kad atkurtų iki draudžiamojo įvykio buvusį turtą.

VI. Baigiamosios nuostatos

99. Šis Aprašas gali būti keičiamas susisiekimo ministro įsakymu Projektų administravimo ir finansavimo taisyklėse nustatyta tvarka.

100. Pasikeitus šiame apraše nurodytiems teisės aktams, tiesiogiai taikomos naujos teisės aktų nuostatos.

101. Pareiškėjai ir projektų vykdytojai turi teisę apskųsti TID ir (ar) Susisiekimo ministerijos veiksmus arba neveikimą, susijusius su paraiškos vertinimu, sprendimo dėl finansavimo skyrimo priėmimu ir projekto įgyvendinimu, Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

_________________

VP2-5.4-SM-01-V priemonės „Saugų eismą

gerinančios inžinerinės infrastruktūros

diegimas, miestų aplinkkelių tiesimas“

projektų finansavimo sąlygų aprašo

1 priedas

(Paraiškos dėl projekto finansavimo specialiosios (B) dalies forma)

PARAIŠKOS DĖL PROJEKTO FINANSAVIMO SPECIALIOJI (B) DALIS

1. Informacija apie projektą

1.1. Prioritetinė sritis
 21 – Greitkeliai (TEN-T)
 22 – Nacionaliniai keliai
1.2. Paraiškos tipas
Paraiškos rūšis	Projekto darbų tipas	Priedai
 Paraiška darbams	 naujas  rekonstrukcija  mišrus	 1 priedas
1.3. Pareiškėjo darbuotojai, atsakingi už projekto įgyvendinimą
Pareigos	Vardas, pavardė	Kontaktiniai duomenys
Projekto vadovas
Projekto finansininkas

Pareiškėjo parašas __________________

2. Projekto parengtumas

Vertinimas (Taip/Ne)	Netaikoma
2.1. Ar yra parengta:
Galimybių studija (statinio statybos pagrindimas)	Taip  Ne 	
Techninis projektas	Taip  Ne 	
Ekspertizės aktas	Taip  Ne 	
Poveikio aplinkai vertinimas, įskaitant „Natura 2000“ (jei reikia)	Taip  Ne 	
2.2. Ar pareiškėjas turi statybą leidžiančius dokumentus?	Taip  Ne 	
2.3. Ar yra pažyma, patvirtinanti pareiškėjo (partnerio) indėlį projekto bendrajam finansavimui?	Taip  Ne 	
2.4. Ar atlikti pirminiai pagrindinių projekto veiklų viešieji pirkimai?*	Taip  Ne 	
2.5. Nurodyti dabartinę darbų būklę ir projekto veiklų įgyvendinimo pradžios datą (sutarčių pasirašymo datas)

(Dokumentai, įrodantys šiuos teiginius, nurodomi 2 priede ir pridedami)

* Pasirašyta rangos darbų sutartis.

Pareiškėjo parašas __________________

3. SĄNAUDŲ IR NAUDOS ANALIZĖ

3.1. Finansinė analizė

Ar iš projekto bus gaunama pajamų?*	Projekto priskyrimo kategorijai pagrindimas
 negaunama pajamų
 gaunama pajamų, bet jų neįmanoma nustatyti iš anksto
 gaunama pajamų ir jos yra įvertinamos iš anksto, bet projekto išlaidų vertė yra ne didesnė kaip 3452800 litų
 gaunama pajamų ir jos yra įvertinamos iš anksto bei projekto išlaidų vertė yra didesnė kaip 3452800 litų

* Pasirinkus pirmą, antrą ar trečią variantą, 3.1.1 ir 3.1.2 lentelės nepildomos, o ketvirtą – pildomos.

3.1.1. Europos Komisijai tinkamų deklaruoti projekto išlaidų dalies skaičiavimas*

Projekto pavadinimas
Projekto investicijų ataskaitinis laikotarpis, metų skaičius
Diskonto norma, %
Tinkamos finansuoti projekto išlaidos, Lt

Nr.	Metai

1	2	...	n
1.	Projekto investicijų išlaidos, Lt
1.1.	Tinkamos finansuoti projekto investicijų išlaidos, Lt
1.2.	Netinkamos finansuoti projekto investicijų išlaidos, Lt
2.	Projekto veiklos išlaidos, Lt
2.1.
2.2.
...
2.n.
3.	Projekto veiklos pajamos, Lt
3.1.
3.2.
...
3.n.
4.	Grynosios projekto pajamos, Lt
5.	Turto likutinė vertė, Lt
Projekto investicijų dabartinė vertė, Lt
Dabartinė turto likutinė vertė, Lt
Grynųjų projekto pajamų dabartinė vertė, Lt

Europos Komisijai tinkamų deklaruoti projekto išlaidų dalis (trūkstamo finansavimo santykis)
Numatomos gauti grynosios pajamos, kuriomis mažinama Europos Komisijai tinkamų deklaruoti projekto išlaidų suma, Lt
Europos Komisijai tinkamų deklaruoti projekto išlaidų suma, Lt

* Pildomi tik žalia spalva pažymėti langeliai.

3.1.2. Pagrindinių skaičiavimo prielaidų pagrindimas

Projekto investicijų ataskaitinis laikotarpis	Pasirinkto projekto investicijų ataskaitinio laikotarpio pagrindimas
Diskonto norma	Pasirinktos diskonto normos pagrindimas
Projekto investicijų išlaidos	Projekto investicijų išlaidų apimties pagrindimas
Projekto veiklos išlaidos	Projekto veiklos išlaidų apimties ir priskyrimo prie projekto pagrindimas
(2.1 išlaidos)
(2.2 išlaidos)
...
(2.n išlaidos)
Projekto veiklos pajamos	Projekto veiklos pajamų apimties ir priskyrimo prie projekto pagrindimas
(3.1 pajamos)
(3.2 pajamos)
...
(3.n pajamos)
Turto likutinė vertė	Turto likutinės vertės apskaičiavimo pagrindimas

3.1.3. Pagrindiniai finansinės analizės rezultatai

Be Bendrijos paramos (finansinė vidinė grąžos norma (FVGN) investicijoms) A	Su Bendrijos parama (finansinė vidinė grąžos norma (FVGN) kapitalui) B	Šaltinis *
1. Finansinė grąžos norma	(%)	FVGN investicijoms	FVGN kapitalui
2. Grynoji dabartinė vertė	(Lt)	Finansinė grynoji dabartinė vertė (FGDV) investicijoms	Finansinė grynoji dabartinė vertė (FGDV) kapitalui

* Pateikiama konkreti nuoroda į galimybių studijos skyrių/puslapį/punktą/priedą.

3.2. Socialinė ir ekonominė analizė

3.2.1. Pagrindiniai ekonominės analizės rodikliai

Pagrindiniai parametrai ir rodikliai	Dydžiai	Šaltinis *
Socialinė diskonto norma (%)
Ekonominė grąžos norma (%)
Ekonominė grynoji dabartinė vertė (Lt)
Naudos ir išlaidų santykis

* Pateikiama konkreti nuoroda į galimybių studijos skyrių/puslapį/punktą/priedą.

3.2.2. Nurodyti pagrindinę kiekybiškai neįvertinamą (nevertintiną) naudą ir išlaidas

Pareiškėjo parašas __________________

4. ATITIKTIS ES POLITIKOS KRYPTIMS IR TEISĖS AKTAMS

4.1. Ar buvo pateikta paraiška dėl paramos šiam projektui iš bet kokio kito ES šaltinio (įskaitant ERPF, ESF, Sanglaudos fondą, TEN-T, LIFE+ ir kt.)?

Taip 	Ne 

Jei taip, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kt.)

4.2. Ar šis projektas papildo kokį nors kitą projektą, kuris jau finansuojamas ar bus finansuojamas iš ERPF, ESF, Sanglaudos fondo, TEN-T, kito ES finansavimo šaltinio?

Taip 	Ne 

Jei taip, prašome išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kt.)

4.3. Ar buvo pateikta paraiška dėl paramos iš bet kokio kito ES šaltinio (įskaitant ERPF, ESF, Sanglaudos fondą, TEN-T, EIB, EIF ir kt.) ankstesniam šio projekto etapui (įskaitant galimybių studijos ir parengiamuosius etapus)?

Taip 	Ne 

Jei taip, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, gautas sumas ir kt.)

Pareiškėjo parašas __________________

5. PAREIŠKĖJO PATVIRTINIMAS

Patvirtinu, kad šioje formoje pateikta informacija yra tiksli ir teisinga

PAVARDĖ

PARAŠAS

ORGANIZACIJA

DATA

A. V.

_________________

Paraiškos dėl projekto finansavimo

specialiosios (B) dalies

1 priedas

Paraiška DARBAms

1. Vieta

Vieta
Vietos žemėlapis	 Pridedamas  Nepridedamas
Vietos aprašymas (nurodoma projekto pradžia ir pabaiga, kilometrų sk., didesni techniniai darbai, gretimi miesteliai/kaimai)

Nurodyti projekto vietą pridedamame žemėlapyje.

Pareiškėjo parašas __________________

_________________

Paraiškos dėl projekto finansavimo

specialiosios (B) dalies

2 priedas

PRIE PARAIŠKOS PRIDEDAMŲ DOKUMENTŲ SĄRAŠAS

	Darbų paraiškoms – galimybių studija (statinio statybos pagrindimas), techninis projektas, ekspertizės aktas (kopija)
	Atsakingos institucijos atrankos išvada dėl poveikio aplinkai vertinimo (kopija)
	Institucijos, atsakingos už saugomų teritorijų apsaugos ir tvarkymo organizavimą, išvada dėl poveikio įsteigtoms ar potencialioms „Natura 2000“ teritorijoms reikšmingumo ir už „Natura 2000“ teritorijų stebėseną atsakingos institucijos deklaracija (kopija)
	Poveikio aplinkai vertinimas (kopija)
	Pareiškėjo darbuotojų, atsakingų už projekto įgyvendinimą (projekto vadovo ir vyriausiojo finansininko), gyvenimo aprašymai (CV)
	Pažyma, patvirtinanti pareiškėjo (partnerio) indėlį projekto bendrajam finansavimui (finansuoti netinkamas išlaidas ir tinkamų išlaidų dalį, kurių nepadengia projekto finansavimas) (originalas) Jei pareiškėjas yra savivaldybės administracija – Tarybos sprendimas dėl projekto bendrojo finansavimo
	Patvirtinta pareiškėjo įstatų (nuostatų ir (ar) statuto) kopija
	Patvirtinta partnerio įstatų (nuostatų ir (ar) statuto) kopija
	Statybą leidžiantis dokumentas (kopija)
	Viešųjų pirkimų dokumentacija (konkurso sąlygos, techninė specifikacija (darbams, prekėms) ar techninė užduotis (paslaugoms), darbų / prekių kiekių sąrašai, rangos darbų / paslaugų teikimo / prekių tiekimo sutarties kopija ir kt. pagal Viešųjų pirkimų įstatymą reikalaujami dokumentai) (kopijos)
	Paramos didelės apimties projektui patvirtinimo paraiška (originalas)
	Sutarčių (jungtinės veiklos (partnerystės) ir pan.), kitų dokumentų, kuriais nustatomas projekto įnašų, rezultatų, teisių ir atsakomybės paskirstymas tarp partnerių ir pareiškėjo, kopijos
	Jei pareiškėjas kreipėsi ar ketina kreiptis į Finansų ministeriją dėl EIB paskolos perskolinimo tinkamų išlaidų nuosavų lėšų daliai finansuoti, tinkamai patvirtinta kreipimosi raštu kopija (ir Finansų ministerijos atsakymo kopija, jei atsakymas jau yra gautas) arba pareiškėjo pažyma
Lietuvos Respublikos kompetentingos valstybės institucijos išduotas dokumentas, liudijantis, kad pareiškėjas (šios sąlygos taikomos tik partneriams):
	Nėra bankrutavęs, bankrutuojantis, likviduojamas ar laikinai sustabdęs savo veiklos (kopija)
	Įvykdęs įsipareigojimus, susijusius su socialinio draudimo įmokų mokėjimu (kopija)
	Įvykdęs įsipareigojimus, susijusius su mokesčių mokėjimu (kopija)

Pareiškėjo parašas __________________

_________________

Paraiškos dėl projekto finansavimo

specialiosios (B) dalies

3 priedas

Viešųjų pirkimų planas

Projekto pavadinimas

Pirkimo eil. Nr.	Pirkimo pavadinimas	Pirkimo rūšis	Veiklų, susijusių su pirkimu, Nr.	Pasirinktas pirkimo būdas	Pirkimo dokumentų rengimo laikotarpis	Skelbimo apie pirkimą data	Viešųjų pirkimų procedūrų laikotarpis	Vertinimo ataskaitos pateikimo TID data	Sutarties pasirašymo data	Pastabos

pradžia	pabaiga

pradžia	pabaiga

1	2	3	4	5	6	7	8	9	10	11	12	13

Pareiškėjo parašas __________________

_________________

Paraiškos dėl projekto finansavimo

specialiosios (B) dalies

4 priedas

Mokėjimo prašymų pateikimo grafikas

Projekto pavadinimas

(Lt)

Veiklos arba išlaidų pavadinimas	Vertė	N metai	N+1 metai	N+2 metai	Iš viso:

I ketv.	II ketv.	III ketv.	IV ketv.	I ketv.	II ketv.	III ketv.	IV ketv.	I ketv.	II ketv.	III ketv.	IV ketv.

1	2	3	4	5	6	7	8	9	10	11	12	13	14	15
Iš viso:

Pareiškėjo parašas __________________

_________________

Paraiškos dėl projekto finansavimo

specialiosios (B) dalies

5 priedas

bendroji projekto sąmata

1. Bendra projekto vertė	(Lt)

Projekto pavadinimas	Be PVM	PVM	Iš viso su PVM

2. Tinkamos finansuoti išlaidos (pagal Aprašą)	(Lt)

Veiklų/išlaidų pavadinimas	Be PVM	PVM	Iš viso	Finansavimo šaltiniai
1	2	3	4	5

Iš viso:

3. Netinkamos finansuoti išlaidos (pagal Aprašą)	(Lt)

Veiklų/išlaidų pavadinimas	Be PVM	PVM	Iš viso	Finansavimo šaltiniai
1	2	3	4	5
Iš viso:

______________ (juridinio asmens pavadinimas)	_________ (vadovo pareigos) _________ (data) Antspaudas	____________ (vardas, pavardė, parašas)

Paraiškos rengėjas:

______________________________________

(institucija, pareigos, vardas, pavardė, parašas)

_________________

VP2-5.4-SM-01-V priemonės „Saugų eismą

gerinančios inžinerinės infrastruktūros

diegimas, miestų aplinkkelių tiesimas“

projektų finansavimo sąlygų aprašo

2 priedas

Administracinės atitikties vertinimo lentelė

Paraiškos Nr. Pareiškėjo pavadinimas Projekto pavadinimas
Eil. Nr.	Kriterijus	Vertinimas (Taip/Ne/ Netaikoma)	Pastabos
1.	Ar paraiška (A ir B dalys) tinkamai užpildyta?
2.	Ar paraiška atitinka paraiškos formą?
3.	Ar paraiška pasirašyta, pareiškėjo užantspauduota?
4.	Ar paraiškos kiekvienas puslapis pasirašytas?
5.	Ar pateiktas reikiamas paraiškos, jos priedų originalų ir kopijų skaičius?
6.	Ar pateikta elektroninė paraiškos versija?
7.	Ar paraiška pateikta tinkamu būdu, kaip tai nurodyta Aprašo 44 punkte?
8.	Ar paraiška pateikta iki valstybės projektų sąraše nurodytos galutinės paraiškos pateikimo dienos?
9.	Jei projektas yra didelės apimties:
9.1.	ar paraiškos A ir B dalys bei Paramos didelės apimties projektui pavirtinimo paraiška yra tinkamai užpildyta?
9.2.	ar pateikta elektroninė Paramos didelės apimties projektui pavirtinimo paraiškos versija?
9.3.	ar Paramos didelės apimties projektui pavirtinimo paraiška atitinka paraiškos formą, nustatytą Reglamento Nr. 1828/2006 XXI priede?
9.4.	ar pateikti Paramos didelės apimties projektui pavirtinimo paraiškos priedai?
9.5.	ar Paramos didelės apimties projektui patvirtinimo paraiškoje esanti informacija sutampa su paraiškos A ir B dalyse pateikta informacija?
10.	Ar pareiškėjas (partneris), pateikęs paraišką darbams, pateikė:
10.1.	galimybių studiją (statinio statybos pagrindimą);
10.2.	techninį projektą;
10.3.	dokumentą, patvirtinantį techninį projektą;
10.4.	ekspertizės aktą;
10.5.	atsakingos institucijos atrankos išvadą dėl poveikio aplinkai vertinimo;
10.6.	poveikio aplinkai vertinimą (jei reikia);
10.7.	institucijos, atsakingos už saugomų teritorijų apsaugos ir tvarkymo organizavimą, išvadą dėl poveikio įsteigtoms ar potencialioms „Natura 2000“ teritorijoms reikšmingumo ir už „Natura 2000“ teritorijų stebėseną atsakingos institucijos deklaraciją (jei reikia);
10.8.	statybą leidžiantį dokumentą.
11.	Ar pateikti įvykdytų pirminių pagrindinių projekto veiklų viešųjų pirkimų dokumentai?
12.	Ar pateikti pareiškėjo darbuotojų, atsakingų už projekto įgyvendinimą (projekto vadovo ir vyriausiojo finansininko), gyvenimo aprašymai (CV)?
13.	Ar pateikta pažyma, patvirtinanti pareiškėjo (partnerio) indėlį projekto bendrajam finansavimui (finansuoti netinkamas išlaidas ir tinkamų išlaidų dalį, kurių nepadengia projekto finansavimas)? Jei pareiškėjas yra savivaldybės administracija – Tarybos sprendimas dėl projekto bendrojo finansavimo
14.	Ar pateikta patvirtinta pareiškėjo įstatų (nuostatų ir (ar) statuto) kopija?
15.	Ar pateikta patvirtinta partnerio įstatų (nuostatų ir (ar) statuto) kopija?
16.	Ar pateiktos sutarčių (jungtinės veiklos (partnerystės) ir pan.), kitų dokumentų, kuriais nustatomas projekto įnašų, rezultatų, teisių ir atsakomybės paskirstymas tarp partnerių ir pareiškėjo, kopijos?
17.	Ar pateikti dokumentai dėl EIB paskolos (kreipimosi į Finansų ministeriją dėl EIB paskolos perskolinimo tinkamų išlaidų nuosavų lėšų daliai finansuoti rašto tinkamai patvirtinta kopija (ir Finansų ministerijos atsakymo kopija, jei atsakymas jau yra gautas) arba pareiškėjo pažyma)?
18.	Ar pateiktas dokumentas, liudijantis, kad partneris įvykdė įsipareigojimus, susijusius su socialinio draudimo įmokų mokėjimu?
19.	Ar pateiktas dokumentas, liudijantis, kad partneris įvykdė įsipareigojimus VMI, susijusius su mokesčių mokėjimu?
20.	Ar pateiktas dokumentas, liudijantis, kad partneris nėra bankrutavęs, bankrutuojantis, likviduojamas ar laikinai sustabdęs savo veiklos?

Išvada dėl projekto administracinės atitikties (Taip/Ne)

Komentarai:

Projekto vertintojas (pareigos, vardas, pavardė, parašas)
Tikrinimo data
Susipažinau (pareigos, vardas, pavardė, parašas)
Data

_________________

VP2-5.4-SM-01-V priemonės „Saugų eismą

gerinančios inžinerinės infrastruktūros

diegimas, miestų aplinkkelių tiesimas“

projektų finansavimo sąlygų aprašo

3 priedas

ProjektO TINKAMUMO FINANSUOTI vertinimo metodika

Paraiškos Nr. Pareiškėjo pavadinimas Projekto pavadinimas
Bendrasis kriterijus1	Bendrojo kriterijaus vertinimo aspektai	Vertinimo klausimai ir (arba) teiginiai, paaiškinimai	Vertinimas (Taip/Ne)	Komentarai
1	2	3	4	5
1. Bendrai finansuojamas iš Europos Sąjungos fondų lėšų projektas (toliau – projektas) atitinka bent vieną veiksmų programos ir jos prioriteto tikslą, uždavinį, taip pat apima pagal tam tikrą prioritetą numatomas remti veiklas.	1.1. Pagrįstas projekto tikslų ir uždavinių ryšys su Ekonomikos augimo veiksmų programos 5 prioriteto „Transeuropinių transporto tinklų plėtra“ 4 uždaviniu „Transporto avaringumo ir grūsčių TEN-T tinkle mažinimas“.	1.1.1. Projekto tikslai ir uždaviniai aiškiai siejasi su tam tikros veiksmų programos prioriteto tikslu ir bent vienu uždaviniu. Paaiškinimai: būtina įsitikinti, kad projekto tikslai ir uždaviniai atitinka veiksmų programos prioriteto tikslą ir uždavinį, ryšys yra akivaizdus ir priežastinis. Informacijos šaltinis: paraiškos A dalies 6 lentelė.

1.1.2. Įgyvendinto projekto poveikis veiksmų programos prioriteto tikslui ir uždaviniui bus teigiamas. Paaiškinimai: galima teigti, kad, įgyvendinus projektą, pasiekimų ir rezultatų poveikis veiksmų programos prioriteto tikslui ir uždaviniui, atsižvelgiant į veiksmų programos prioriteto įgyvendinimo priemonės specifiką, bus teigiamas. Informacijos šaltinis: paraiškos A dalies 6 ir 12 lentelės.

1.2. Pagrįstas projekto tikslų ir uždavinių ryšys su priemonės „Saugų eismą gerinančios inžinerinės infrastruktūros diegimas, miestų aplinkkelių tiesimas“ aprašymu ir bent viena Apraše numatyta veikla.	1.2.1. Projekto veiklos yra suderintos su Ekonomikos augimo veiksmų programos priede pateiktu priemonės „Saugų eismą gerinančios inžinerinės infrastruktūros diegimas, miestų aplinkkelių tiesimas“ bent vienos veiklos aprašymu. Paaiškinimai: būtina įsitikinti, ar numatytos vykdyti projekte veiklos atitinka bent vieną veiklą, nurodytą veiksmų programos prioriteto įgyvendinimo priemonės aprašyme. Informacijos šaltinis: paraiškos A dalies 5 ir 6 lentelės.

1.2.2. Projekto tikslai, uždaviniai ir veiklos atitinka bent vieną iš Aprašo 3 punkte nurodytų veiklų. Paaiškinimai: būtina įsitikinti, ar projekte numatyti tikslai, uždaviniai ir planuojamos vykdyti veiklos atitinka bent vieną iš Apraše numatytų veiklų. Informacijos šaltinis: paraiškos A dalies 6 lentelė.

1.2.3. Projektas atitinka veiksmų programoje, veiksmų programos prioriteto įgyvendinimo priemonės aprašyme ir Apraše nustatytus reikalavimus, susijusius su paramos pagal kitas iš ES finansuojamas programas, kitas veiksmų programas, kitus veiksmų programos prioritetus atskyrimu („demarkacinius reikalavimus“). Paaiškinimai: būtina įsitikinti, ar tenkinami visi reikalavimai, susiję su paramos pagal kitas iš ES finansuojamas programas, kitas veiksmų programas, kitus veiksmų programos prioritetus atskyrimu, nurodyti veiksmų programoje veiksmų programos prioriteto įgyvendinimo priemonės aprašyme ir Apraše. Informacijos šaltinis: paraiškos A dalies 5 ir 6 lentelės, B dalies 4 skyrius.

1.2.4. Projektas atitinka kitus, su reikalavimais projekto veikloms susijusius, specialiuosius projektų atrankos kriterijus ir Aprašo 26 punkte nustatytus reikalavimus. Paaiškinimai: būtina įsitikinti, ar tenkinami visi reikalavimai, susiję su paramos pagal kitas iš ES finansuojamas programas atskyrimu, numatytu Aprašo 26 punkte. Informacijos šaltinis: paraiškos A dalies 5 ir 6 lentelės, B dalies 4 skyrius. Jeigu projektas yra didelės apimties, dar ir Paramos didelės apimties projektui patvirtinimo paraiškos I skyrius.
2. Projektas atitinka nacionalinius strateginius dokumentus.	2.1. Projektas prisideda prie nacionalinių ir (arba) regioninių strateginio planavimo dokumentų įgyvendinimo.	2.1.1. Teisės aktuose ar valdymo srities plėtros strategijoje arba strategijos įgyvendinimo priemonių plane nustatytas projekto vykdytojas ir veiklos:

2.1.1.1. Projektas turi atitikti Ilgalaikės (iki 2025 metų) Lietuvos transporto sistemos plėtros strategijos, patvirtintos Lietuvos Respublikos Vyriausybės 2005 m. birželio 23 d. nutarimu Nr. 692, nuostatas2. Paaiškinimai: būtina įsitikinti, kad šios priemonės projektai atitinka strategijoje numatytus tikslus ir uždavinius (51.4) ir/ar priemones (53.1, 53.8–53.9). Informacijos šaltinis: paraiškos A dalies 5 lentelė.

2.1.1.2. Projektas turi atitikti Ilgalaikės (iki 2025 metų) Lietuvos transporto sistemos plėtros strategijos, patvirtintos Lietuvos Respublikos Vyriausybės 2005 m. birželio 23 d. nutarimu Nr. 692, priedą arba Ilgalaikės (iki 2025 metų) Lietuvos transporto sistemos plėtros strategijos priedo infrastruktūros modernizavimo darbų „Kiti projektai“ projektų sąrašą, patvirtintą Lietuvos Respublikos susisiekimo ministro 2008 m. liepos 28 d. įsakymu Nr. 3-2853. Paaiškinimai: būtina įsitikinti, kad šios priemonės projektai atitinka strategijos priedo (5, 10–11, 13) arba įsakymo (1) punktus. Informacijos šaltinis: paraiškos A dalies 5 lentelė.

2.1.2. Pagrįsta, kad projekto įgyvendinimas prisidėtų prie atitinkamų teisės aktų, strategijų nuostatų įgyvendinimo. Paaiškinimai: netaikoma.
3. Projektas siekia aiškių ir realių kiekybinių uždavinių, atitinkančių veiksmų programoje nustatytus tikslus.	3.1. Projektas prisideda prie veiksmų programos prioriteto įgyvendinimo priemonės rodiklių įgyvendinimo.	3.1.1. Projektas prisideda prie bent vieno Ekonomikos augimo veiksmų programos priemonės „Saugų eismą gerinančios inžinerinės infrastruktūros diegimas, miestų aplinkkelių tiesimas“ Aprašo 4 priede nurodyto produkto ir rezultato rodiklio pasiekimo. Paaiškinimai: būtina įsitikinti, kad projektas prisideda prie bent vieno veiksmų programos prioriteto įgyvendinimo priemonės aprašyme numatyto produkto ir rezultato rodiklio pasiekimo ir įgyvendinus numatytas projekto veiklas šie rodikliai bus pasiekti. Informacijos šaltinis: paraiškos A dalies 12 lentelė.

3.2. Nuosekli vidinė projekto logika ir kokybiški projekto uždaviniai.	3.2.1. Išlaikyta nuosekli vidinė projekto logika. Paaiškinimai: būtina įsitikinti, kad išlaikyta nuosekli vidinė projekto logika, t. y. projekto rezultatai turi būti projekto veiklų padarinys, projekto veiklos – sudaryti prielaidas pasiekti projekto uždavinius, o pastarieji – įgyvendinti nustatytus tikslus. Informacijos šaltinis: paraiškos A dalies 6 lentelė.

3.2.2. Projekto uždaviniai specifiniai, išmatuojami, pasiekiami, susieti ir iškelti laiku. Paaiškinimai: būtina įsitikinti, kad projekto uždaviniai atitinka šiuos kokybinius reikalavimus: - yra specifiniai, t. y. parodo projekto esmę ir charakteristikas; - išmatuojami, t. y. kiekybiškai išreikšti ir matuojami;

- pasiekiami, t. y. realūs; - susieti, t. y. tapatūs vykdomoms projekto veikloms; - iškelti laiku, t. y. aiški pradžios ir pabaigos data. Informacijos šaltinis: paraiškos A dalies 6 ir 7 lentelės.
4. Projektas atitinka darnaus vystymosi principą.	4.1. Projekte nenumatyti veiksmai, kurie turėtų neigiamą poveikį darnaus vystymosi principo įgyvendinimui. Paaiškinimai: projekto įgyvendinimas negali turėti neigiamos įtakos darnaus vystymosi principo įgyvendinimui.	4.1.1. Aplinkosaugos srityje (aplinkos kokybė ir gamtos ištekliai, klimato kaita, aplinkos apsauga). Paaiškinimai: projekte išlaikyti visi aplinkosaugos reikalavimai, atliktas poveikio aplinkai vertinimas. Informacijos šaltinis: paraiškos A dalies 13 lentelė, poveikio aplinkai vertinimas. Jeigu projektas yra didelės apimties, dar ir Paramos didelės apimties projektui pavirtinimo paraiškos F skyrius.

4.1.2. Socialinėje srityje (užimtumas, skurdas ir socialinė atskirtis, sveikata, švietimas ir mokslas, kultūros savitumas). Paaiškinimai: projekto įgyvendinimas neturi neigiamos įtakos socialinėje srityje. Informacijos šaltinis: paraiškos A dalies 13 lentelė, galimybių studija.

4.1.3. Ekonomikos srityje (darnus pagrindinių ūkio šakų ir regionų vystymas). Paaiškinimai: projekto įgyvendinimas neturi neigiamos įtakos ekonomikos srityje. Informacijos šaltinis: paraiškos A dalies 13 lentelė, galimybių studija.

4.1.4. Regionų vystymo srityje (aplinkosauginių, socialinių ir ekonominių skirtumų mažinimas). Paaiškinimai: projekte nenumatyta veiksmų, kurie turėtų neigiamos įtakos regionų vystymo srityje. Informacijos šaltinis: paraiškos A dalies 13 lentelė, galimybių studija.

4.1.5. Informacinės ir žinių visuomenės srityje. Paaiškinimai: netaikoma.

4.2. Projekte atskleistos pastangos skatinti darnaus vystymosi principo įgyvendinimą.	4.2.1. Pasiūlyti konkretūs veiksmai, kurie užtikrina, kad projektas skatina darnaus vystymosi principo įgyvendinimą. Paaiškinimai: netaikoma.

4.2.2. Projektas atitinka kitus su darnaus vystymosi principo įgyvendinimo reikalavimais susijusius specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.
5. Projektas atitinka lyčių lygybės ir nediskriminavimo principus.	5.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui.	5.1.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui. Paaiškinimai: vertinama, ar projektas neprieštarauja lyčių lygybės ir nediskriminavimo principui: - sudarytos vienodos dalyvavimo projekte ir naudojimosi projekto rezultatais galimybės vyrams ir moterims, - sudarytos vienodos dalyvavimo projekte ir naudojimosi projekto rezultatais galimybės bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams. Informacijos šaltinis: paraiškos A dalies 13 lentelė.

5.2. Projekte nurodytos pastangos skatinti lyčių lygybės ir nediskriminavimo principų įgyvendinimą.	5.2.1. Pasiūlyti konkretūs veiksmai, kurie užtikrina, kad projektas prisideda prie lyčių lygybės principo įgyvendinimo. Paaiškinimai: netaikoma.

5.2.2. Pasiūlyti konkretūs veiksmai, kurie užtikrina, kad projektas skatina nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principo įgyvendinimą. Paaiškinimai: netaikoma.

5.2.3. Projektas atitinka kitus su lyčių lygybės ir nediskriminavimo principų įgyvendinimo reikalavimais susijusius specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.
6. Projekto įgyvendinimas yra suderinamas su kitų aktualių ES politikos sričių nuostatomis.	6.1. Projektas suderinamas su horizontaliųjų ES bendrųjų politikos sričių nuostatomis.	6.1.1. Projektas suderinamas su ES viešųjų pirkimų politikos nuostatomis. Paaiškinimai: būtina įvertinti, ar pareiškėjas yra perkančioji organizacija pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) arba gavęs projekto finansavimo lėšų ja taps; jei taip, tokiu atveju, ar tikėtina, kad projekto veiklų plane numatyta veiklų trukmė nustatyta įvertinant pirkimų terminus. Informacijos šaltinis: paraiškos A dalies 7 lentelė, pareiškėjo įstatai ir B dalies 3 priedas (viešųjų pirkimų planas).

6.1.2. Projektas suderinamas su ES aplinkosaugos politikos nuostatomis. Paaiškinimai: būtina įvertinti, ar, atsižvelgiant į projekto veiklas, būtinas poveikio aplinkai vertinimas ir ar poveikio vertinimas aplinkai yra atliktas. Informacijos šaltinis: paraiškos A dalies 13 lentelė, atsakingos institucijos atrankos išvada dėl poveikio aplinkai vertinimo ir poveikio aplinkai vertinimas. Jeigu projektas yra didelės apimties, dar ir Paramos didelės apimties projektui pavirtinimo paraiškos F skyrius.

6.1.3. Projektas suderinamas su ES konkurencijos politikos nuostatomis. Paaiškinimai: vertinant projektus, reikia įsitikinti, ar projekto finansavimas nereiškia neteisėtos valstybės pagalbos suteikimo. Informacijos šaltinis: paraiškos A dalies 5 ir 6 lentelės.

6.2. Projektas suderinamas su tam tikrų sektorių ES bendrųjų politikos sričių nuostatomis.	6.2.1. Projektas suderinamas su konkretaus sektoriaus ES politikos sričių nuostatomis. Paaiškinimai: netaikoma.
7. Pareiškėjas organizaciniu požiūriu yra pajėgus tinkamai ir laiku įgyvendinti teikiamą projektą.	7.1. Pareiškėjas (partneris) atitinka formaliuosius reikalavimus.	7.1.1. Pareiškėjas (partneris) atitinka tinkamų pareiškėjų (partnerių) sąrašą, nustatytą Apraše. Paaiškinimai: būtina įsitikinti, kad pareiškėjas (partneris) atitinka Aprašo 12 ir 13 punktuose nustatytus reikalavimus. Informacijos šaltinis: paraiškos A dalies 1 ir 3 lentelės.

7.1.2. Pareiškėjas (partneris) turi (ar turi galimybių įgyti) teisinį pagrindą užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas. Paaiškinimai: būtina įsitikinti, kad pareiškėjas (partneris) turi (ar turi galimybių įgyti) teisę užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas. Informacijos šaltinis: pareiškėjo (partnerio) įstatai.

7.1.3. Pareiškėjui (partneriui) gali būti skirtos ES fondų ir Lietuvos Respublikos valstybės biudžeto lėšos, jei:

7.1.3.1. jam nėra iškelta byla dėl bankroto arba jis nėra likviduojamas (ši sąlyga taikoma tik partneriams). Paaiškinimai: įmonių registrą tvarkančios įstaigos pažyma.

7.1.3.2. yra įvykdęs su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus (ši nuostata netaikoma juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai) (ši sąlyga taikoma tik partneriams). Paaiškinimai: Valstybinio socialinio draudimo fondo valdybos ir Valstybinės mokesčių inspekcijos pažyma.

7.1.3.3. paraiškoje dėl projekto finansavimo arba jos prieduose jis nepateikė klaidinančios informacijos. Informacijos šaltinis: paraiškos A dalies 15 ir 16 punktai.

7.1.3.4. nėra įsiteisėjusio teismo sprendimo dėl pareiškėjo (partnerio) kitos paramos skyrimo iš ES arba Lietuvos Respublikos biudžeto sutarties lėšų pažeidimo. Informacijos šaltinis: paraiškos A dalies 15 ir 16 punktai.

7.1.3.5. jis nebandė gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų dėl projekto finansavimo vertinimo arba atrankos proceso metu. Informacijos šaltinis: TID duomenų bazė.

7.2. Pareiškėjas yra pajėgus įgyvendinti projektą.	7.2.1. Pareiškėjas turi pakankamai patirties įgyvendinti projekte numatytas veiklas. Paaiškinimai: netaikoma.

7.2.2. Pareiškėjas turi (turi užtikrinti) pakankamus administravimo gebėjimus vykdant projektą (pakankama komanda). Paaiškinimai: pareiškėjas užtikrina būtinus gebėjimus administruoti projektą – suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir pan. Informacijos šaltinis: pareiškėjo darbuotojų, atsakingų už projekto įgyvendinimą (projekto vadovo ir vyriausiojo finansininko), gyvenimo aprašymai (CV).

7.2.3. Pareiškėjas (partneris) gali įgyvendinti projekto tikslus, veiklas ir uždavinius per projekto įgyvendinimo laikotarpį. Projekto įgyvendinimo trukmė, vieta, parengtumas atitinka Apraše nustatytus reikalavimus: Paaiškinimai: įsitikinti, kad projekto įgyvendinimo organizavimas (planas) atitinka projekto veiklų apimtis, yra realus ir racionaliai suplanuotas (pvz., įvertinant turimus išteklius, iš ES fondų finansuojamų projektų specifiką, sezoniškumą ir pan.). Būtina įsitikinti, kad projekto trukmė ir įgyvendinimo vieta atitinka Apraše nustatytus reikalavimus. Informacijos šaltinis: paraiškos A dalies 7 lentelė, B dalies 3 ir 4 priedai (viešųjų pirkimų planas, mokėjimo prašymų pateikimo grafikas).

7.2.3.1. Parengta projektui įgyvendinti reikiama dokumentacija:

7.2.3.1.1. galimybių studija (statinio statybos pagrindimas);

7.2.3.1.2. patvirtintas techninis projektas;

7.2.3.1.3. ekspertizės aktas;

7.2.3.1.4. statybą leidžiantis dokumentas.

7.2.3.2. Įvykdyti pirminiai pagrindinių projekto veiklų viešieji pirkimai (didelės apimties projektui netaikoma).

7.2.3.3. Projektas turi būti įgyvendinamas Lietuvos Respublikos teritorijoje.

7.2.3.4. Visos projekto veiklos turi būti baigtos ir galutinis mokėjimo prašymas pateiktas ne vėliau kaip iki 2015 m. spalio 1 d.

7.2.3.5. Projekto įgyvendinimo organizavimas (planas) adekvatus projekto veiklų apimtims, yra realus ir racionaliai suplanuotas.

7.2.4. Partnerystė projekte yra pagrįsta ir turi pridėtinę vertę. Paaiškinimai: įsitikinti, ar partneriai įtraukti pagrįstai, t. y. ar partnerystė sukuria papildomą pridėtinę vertę pagal projektą (pvz., turi patirties, prisideda finansiškai, vykdo projekto veiklas, naudosis rezultatais ir pan.). Informacijos šaltinis: jungtinės veiklos (partnerystės) sutartis.

7.2.5. Projektas atitinka kitus, susijusius su reikalavimais pareiškėjams, specialiuosius atrankos kriterijus ir Apraše nustatytus reikalavimus. Paaiškinimai: netaikoma.
8. Projektas turi aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius.	8.1. Užtikrintas projekto finansavimas.	8.1.1. Pareiškėjo (partnerio) įnašas atitinka nustatytus reikalavimus. Paaiškinimai: vertinama, ar tenkinami Aprašo 6 ir 31 punktuose nustatyti reikalavimai pareiškėjo (partnerio) įnašui, taip pat įvertinant projekto grynųjų pajamų finansavimo poreikį; numatyti projekto išlaidų finansavimo šaltiniai, atsižvelgiant į projekto tinkamų finansuoti išlaidų dalį ir išlaidų apmokėjimo būdą, yra aiškiai apibrėžti, patikimi, tinkamai išdėstyti per tam tikrą laikotarpį. Informacijos šaltinis: paraiškos A dalies 10, 11 lentelės ir pažyma, patvirtinanti pareiškėjo (partnerio) indėlį projekto bendrajam finansavimui (finansuoti netinkamas išlaidas ir tinkamų išlaidų dalį, kurių nepadengia projekto finansavimas).

8.1.2. Užtikrintas netinkamų finansuoti su projektu susijusių išlaidų padengimas. Paaiškinimai: vertinama, ar projekte numatytoms netinkamoms finansuoti išlaidoms (tarp jų ir netinkamam finansuoti PVM ir kt.) užtikrintas finansavimas, netinkamų išlaidų finansavimo šaltiniai yra aiškiai apibrėžti, patikimi, tinkamai išdėstyti per tam tikrą laikotarpį, t. y. netinkamų išlaidų finansavimas neturės neigiamos įtakos projekto įgyvendinimui. Informacijos šaltinis: paraiškos A dalies 11 lentelė ir pažyma, patvirtinanti pareiškėjo (partnerio) indėlį projekto bendrajam finansavimui (finansuoti netinkamas išlaidas ir tinkamų išlaidų dalį, kurių nepadengia projekto finansavimas).

8.1.3. Užtikrintas finansinis projekto (veiklų) ir rezultatų tęstinumas. Paaiškinimai: vertinama, kad projekto metu sukurtų rezultatų tolesniam naudojimui yra sudarytos finansinės prielaidos, t. y. ar projekto metu sukurtas ar įsigytas iš finansavimo lėšų turtas bus išlaikomas ir užtikrinamas jo tinkamas eksploatavimas, turtas liks Lietuvos Respublikos teritorijoje, ne mažiau kaip penkerius metus nuo projekto įgyvendinimo pabaigos jis nebus perleistas, įkeistas ar kitokiu būdu suvaržytos daiktinės teisės į šį turtą, kuriam skirtas finansavimas. Informacijos šaltinis: paraiškos A dalies 5 lentelė.

8.1.4. Projektas atitinka kitus Apraše nustatytus reikalavimus. Paaiškinimai: netaikoma.
9. Užtikrintas efektyvus projektui įgyvendinti reikalingų lėšų panaudojimas.	9.1. Sąnaudų ir naudos analizės korektiškumas ir rezultatų priimtinumas.	9.1.1. Atlikta alternatyvų analizė. Paaiškinimai: aiškiai suformuluoti techninio projekto sprendimo reikalavimai (planuojamo objekto techniniai reikalavimai pagal jo paskirtį, eksploatavimo sąlygas; projektavimo, įrengimo ir veiklos principai, procesai ir pan.). Kiekvienam projektui pagrįsti turėtų būti svarstomos bent dvi alternatyvios galimybės: „nulinė“ alternatyva (alternatyva, kai projektas nėra įgyvendinamas) ir kita alternatyva (projektas paremtas alternatyvia technologija ar pan.). Projekte turi būti atskleista, kad visos realios projekto įgyvendinimo galimybės buvo svarstytos arba kad kitos alternatyvos, be jau nagrinėjamų, nėra tikslinga svarstyti. Jeigu projekto įgyvendinimo galimybių vertinimo metu išskiriamos kelios galimybės projekto įgyvendinimo alternatyvai, vertinimo metu kiekvienai alternatyvai turi būti naudojami tie patys vertinimo kriterijai. Alternatyvos įvertintos išsamiai ir korektiškai. Pasirinkta alternatyva turi būti optimali, atsižvelgiant į esamus apribojimus. Informacijos šaltinis: galimybių studija.

9.1.2. Projekto prielaidos (susijusios su būsimomis pajamomis ir sąnaudomis) yra pagrįstos. Paaiškinimai: projekto skaičiavimai atlikti remiantis pagrįstomis būsimų pajamų ir sąnaudų prognozavimo prielaidomis. Informacijos šaltinis: paraiškos B dalies 3.1 lentelės, galimybių studija. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

9.1.3. Taikomas pagrįstas analizės laikotarpis. Paaiškinimai: sąnaudų ir naudos analizės laikotarpis atitinka Europos Komisijos parengtame dokumente Nr. 4 „Ekonominės naudos analizės atlikimo metodinės gairės“ (angl. „Guidance on the methodology for carrying out cost-benefit analysis, Working Document“ No. 4) ir dokumente „Investicinių projektų kaštų naudos analizės gairės“ (angl. Guide to cost-benefit analysis of investment projects) rekomenduojamą laikotarpį; jei analizuojant imamas kitas laikotarpis, tai projekte yra pateikiamas paaiškinimas, kuris, vertintojo nuomone, pagrindžia sprendimą taikyti kitą analizės laikotarpį. Informacijos šaltinis: paraiškos B dalies 3.1 lentelės, galimybių studija. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

9.1.4. Taikoma pagrįsta diskonto norma. Paaiškinimai: taikoma diskonto norma atitinka Europos Komisijos parengtame dokumente Nr. 4 „Ekonominės naudos analizės atlikimo metodinės gairės“ (angl. „Guidance on the methodology for carrying out cost-benefit analysis, Working Document“ No. 4) ir dokumente „Investicinių projektų kaštų naudos analizės gairės“ (angl. Guide to cost-benefit analysis of investment projects) rekomenduojamą normą; jei neatitinka, pateiktas paaiškinimas, kuris, vertintojo nuomone, pagrindžia sprendimą taikyti kitokią diskonto normą. Informacijos šaltinis: paraiškos B dalies 3.1 lentelės, galimybių studija. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

9.1.5. Teisingai apskaičiuotos ir pagrįstos finansinių rodiklių reikšmės. Paaiškinimai: teisingai apskaičiuoti finansiniai rodikliai (finansinė grynoji dabartinė vertė (angl. financial net present value) (FNPV), finansinė grąžos norma (angl. financial rate of return) (FRR) ir sąnaudų (naudos) santykis (angl. benefit/cost ratio). Jų reikšmės pagrindžia prašomų lėšų apimtis. Informacijos šaltinis: paraiškos B dalies 3.1 lentelės, galimybių studija. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

9.1.6. Teisingai apskaičiuotos ir pagrįstos ekonominių rodiklių reikšmės. Paaiškinimai: Ekonominiai rodikliai – ekonominė grynoji dabartinė vertė (angl. economic net present value) ( ENPV), ekonominė grąžos norma (angl. „Economic rate of return“) (ERR) ir sąnaudų (naudos) santykis (angl. benefit/cost ratio) apskaičiuoti tinkamai, remiamasi pagrįstomis socialinės ir ekonominės naudos ir sąnaudų prognozavimo prielaidomis. Rodiklių reikšmės įrodo projekto ekonominį pagrįstumą, atsižvelgiant į projekto investicijas ir būsimas sąnaudas. Informacijos šaltinis: paraiškos B dalies 3.2 lentelė, galimybių studija. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

9.1.7. Įvertintos rizikos. Paaiškinimai: įvertintos pagrindinės projekto rizikos, numatyti jų valdymo veiksmai. Jautrumo analizės rezultatai (jei taikoma) rodo, kad, esant rizikoms, projekto finansinių ir ekonominių rodiklių reikšmės (nuokrypiai) vis tiek yra priimtinos. Informacijos šaltinis: galimybių studija. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

9.1.8. Projekto teikiama nauda atitinka planuojamiems rezultatams pasiekti reikalingas sąnaudas. Paaiškinimai: kai Apraše nereikalaujama atlikti detalios sąnaudų ir naudos analizės, vertinama (vadovaujantis analogiškais projektais, veiklomis ir pan.) projekto rezultatų atitiktis investicijoms. Informacijos šaltinis: paraiškos A dalies 6, 10, 12 lentelės, galimybių studija. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

9.2. Atitiktis Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėse, patvirtintose Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų atitikties finansavimo reikalavimams taisyklės), ir Projekto finansavimo sąlygų apraše nustatytiems projekto veiklų ir išlaidų apribojimams.	9.2.1. Projekte numatytos veiklos ir išlaidos atitinka tinkamoms finansuoti veikloms ir jų apimtims nustatytus reikalavimus. Paaiškinimai: būtina įsitikinti, kad projekto veiklos ir išlaidos yra tinkamos finansuoti atsižvelgiant tiek į Išlaidų ir finansavimo reikalavimų atitikties taisyklėse ir Apraše nustatytus reikalavimus. Taip pat būtina įvertinti projekto riziką, susijusią su dvigubu finansavimu, t. y. įvertinant pareiškėjo ir partnerių įgyvendintus ir (arba) įgyvendinamus projektus būtina įsitikinti, kad toms pačioms veikloms ir išlaidoms finansavimas nebus skiriamas pakartotinai. Informacijos šaltinis: paraiškos A dalies 6, 8, 9 lentelės, B dalies 4 skyrius. Jeigu projektas yra didelės apimties, dar ir Paramos didelės apimties projektui patvirtinimo paraiškos I skyrius.

9.2.2. Veiklos ir išlaidos suplanuotos efektyviai ir pagrįstai: – projekto vertė (skaičiuojamoji vertė) apskaičiuota, remiantis Viešųjų pirkimų tarnybos patvirtinta Viešojo pirkimo–pardavimo sutarčių kainos ir kainodaros taisyklių nustatymo metodika, realiam projekto veiklų įgyvendinimo laikotarpiui, įvertinant projekto pabrangimą dėl infliacijos. Paaiškinimai: būtina įsitikinti, kad projekto veiklos suplanuotos efektyviai, o išlaidos yra būtinos projekto veikloms atlikti ir atitinka rinkos kainas arba įkainius. Informacijos šaltinis: B dalies 5 priedas (bendroji projekto sąmata), viešųjų pirkimų dokumentacija.

9.2.3. Užtikrinama lėšų įsisavinimo sparta. Paaiškinimai: būtina įsitikinti, kad projekto veiklų suplanavimas užtikrins numatomą lėšų panaudojimo spartą. Informacijos šaltinis: paraiškos A dalies 7, 8 lentelės, B dalies 3 ir 4 priedai (viešųjų pirkimų planas, mokėjimo prašymų pateikimo grafikas).

9.2.4. Projektas atitinka „kryžminio“ finansavimo reikalavimus. Paaiškinimai: netaikoma.

9.2.5. Teisingai pritaikyta vienodo dydžio norma (angl. Flat-rate) vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis, patvirtintomis Lietuvos Respublikos finansų ministro 2008 m. kovo 27 d. įsakymu Nr. 1K-112 (Žin., 2008, Nr. 37-1348). Paaiškinimai: netaikoma.

9.2.6. Projektas atitinka kitus specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.

9.3. Projektui reikiamas finansavimas nustatytas atsižvelgiant į Tarybos reglamento (EB) Nr. 1083/2006 55 straipsnyje išdėstytus reikalavimus.	9.3.1. Paraiškoje dėl projekto finansavimo teisingai nurodyta, kuriai kategorijai priklauso projektas, t. y. iš kurio: 9.3.1.1. negaunama pajamų; 9.3.1.2. gaunama pajamų, bet jų neįmanoma nustatyti iš anksto (Tarybos reglamento (EB) Nr. 1083/2006 55 straipsnio 3 dalis); 9.3.1.3. gaunama pajamų ir jos yra įvertinamos iš anksto (Tarybos reglamento (EB) Nr. 1083/2006 55 straipsnio 2 dalis). Paaiškinimai: būtina įsitikinti, ar projekto vykdytojas teisingai priskyrė savo projektą prie vienos iš išvardytų kategorijų. Detalios metodologinės rekomendacijos EK pateiktos Metodinėse rekomendacijose dėl Tarybos reglamento Nr. 1083/2006 55 straipsnio: pajamas duodantys projektai (angl. „Guidance note on Art. 55, Council Regulation (EC) 1083/2006: Revenue Generating Projects“). Šis reikalavimas netaikomas projektams, kurių bendrosios išlaidos yra ne didesnės kaip 3452800 litų. Informacijos šaltinis: paraiškos B dalies 3.1 lentelės. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

9.3.2. Iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis. Paaiškinimai: būtina įsitikinti, kad iš projekto planuojamos gauti grynosios pajamos apskaičiuotos ir priskirtos prie tinkamų ir netinkamų projekto išlaidų teisingai. Taip pat būtina įsitikinti, kad projektui reikiamo finansavimo dydis yra apskaičiuotas grynųjų pajamų dydžiu sumažinus projekto EK tinkamų deklaruoti išlaidų sumą taip, kaip nustatyta Tarybos reglamento (EB) Nr. 1083/2006 55 straipsnio 2 dalyje. Detalios metodologinės rekomendacijos EK pateiktos Metodinėse rekomendacijose dėl Tarybos reglamento Nr. 1083/2006 55 straipsnio: pajamas duodantys projektai (angl. „Guidance note on Art. 55, Council Regulation (EC) 1083/2006: Revenue Generating Projects“). Šis reikalavimas netaikomas projektams, kurių bendrosios išlaidos yra ne didesnės kaip 3452800 litų. Informacijos šaltinis: paraiškos A dalies 10 lentelė, B dalies 3.1 lentelės. Jeigu projektas yra didelės apimties, dar ir Paramos didelės apimties projektui patvirtinimo paraiškos E skyrius.

_______________

1 Bendrieji projektų atrankos kriterijai patvirtinti Stebėsenos komitete (Stebėsenos komiteto 2007 m. spalio 30 d. posėdžio nutarimas Nr. 1).

2 Specialusis atitikties projektų atrankos kriterijus patvirtintas Stebėsenos komitete (Stebėsenos komiteto 2008 m. rugpjūčio 25 d. posėdžio (rašytinė procedūra) nutarimas Nr. 8).

3 Specialusis atitikties projektų atrankos kriterijus patvirtintas Stebėsenos komitete (Stebėsenos komiteto 2008 m. rugpjūčio 25 d. posėdžio (rašytinė procedūra) nutarimas Nr. 8).

Išvada dėl projekto tinkamumo finansuoti (Taip/Ne)
Komentarai:
Projekto vertintojas (pareigos, vardas, pavardė, parašas)
Tikrinimo data
Susipažinau (pareigos, vardas, pavardė, parašas)
Data

_________________

VP2-5.4-SM-01-V priemonės „Saugų eismą

gerinančios inžinerinės infrastruktūros

diegimas, miestų aplinkkelių tiesimas“

projektų finansavimo sąlygų aprašo

4 priedas

PRIEMONĖS ĮGYVENDINIMO RODIKLIŲ MATAVIMO IR SKAIČIAVIMO METODIKA

Stebėsenos rodiklio tipas	Stebėsenos rodiklio pavadinimas	Stebėsenos rodiklio paaiškinimas	Stebėsenos rodiklio matavimas	Institucija arba juridinis asmuo, atsakingi už informacijos pateikimą Įgyvendinančiajai ir (ar) Tarpinei ir (ar) Vadovaujančiajai institucijoms

Matavimo vienetai	Apskaičiavimo tipas	Skaičiavimo būdas	Informacijos šaltinis	Laikas

Rezultato*	Sutaupytas laikas	Sutrumpėjęs kelionės laikas reiškia sumines metines automobilių srauto kelionės laiko santaupas	Mln. automobilių valandų	Apskaičiuojamas	Skaičiuojamas skirtumas tarp TEN-T tinklo keliais važiuojančių automobilių srauto sugaišto laiko iki projektų įgyvendinimo pradžios ir važiuojančių automobilių srauto sugaišto laiko projektus įgyvendinus	Pirminiai šaltiniai: Projekto vykdytojo ataskaita	Praėjus kalendoriniams metams po projekto įgyvendinimo	Lietuvos automobilių kelių direkcija prie Susisiekimo ministerijos, savivaldybių administracijos

Antriniai šaltiniai: Projekto vykdytojo teikiami mokėjimo prašymai	Kas ketvirtį

Projekto vykdytojo pateikta ataskaita po projekto užbaigimo	Kas metus

Produkto	Nutiesti ir rekonstruoti keliai	Naujai nutiestų, rekonstruotų ar kapitališkai suremontuotų kelių, gatvių ruožų ilgis nustatomas išmatavus ašinės linijos ilgį (išilginio kelio profilio ilgį, įskaitant kelio ašyje esančius statinius (tiltus, viadukus, estakadas, tunelius ir kt.).	Kilometrai	Apskaičiuojamas	Skaičiuojamas naujai nutiestų, rekonstruotų ar kapitališkai suremontuotų esamų kelių, gatvių ilgis	Pirminiai šaltiniai: Statybos užbaigimo aktas (rodiklių reikšmės pagal statinio projektą) Antriniai šaltiniai: Projekto vykdytojo teikiami mokėjimo prašymai.	Kas ketvirtį	Lietuvos automobilių kelių direkcija prie Susisiekimo ministerijos, savivaldybių administracijos

* Rezultato rodikliai turi būti pasiekti iki 2015 m. gruodžio 31 d.

_________________

VP2-5.4-SM-01-V priemonės „Saugų eismą

gerinančios inžinerinės infrastruktūros

diegimas, miestų aplinkkelių tiesimas“

projektų finansavimo sąlygų aprašo

5 priedas

PARAIŠKOS DĖL PROJEKTO FINANSAVIMO SPECIALIOSIOS (B) DALIES PILDYMO INSTRUKCIJA

Prieš pildant paraiškos dėl projekto finansavimo specialiąją (B) dalį būtina perskaityti projektų finansavimo sąlygų aprašą ir šią instrukciją.

Paraiškos dėl projekto finansavimo specialioji (B) dalis yra skirta transporto infrastruktūros projektams. Ji susideda iš dviejų dalių – pagrindinės dalies ir priedų, kurie yra pildomi priklausomai nuo to, kam yra pateikta paraiška. Bendra taisyklė: punktuose, kuriuose yra išvardyti galimų variantų atsakymai, reikia pažymėti ženklu x Jums tinkančio varianto kvadratėlį, kituose paraiškos punktuose reikia įrašyti prašomą informaciją (tekstą, skaičius ar pan.). Paraiška pildoma tik kompiuteriu ir turi būti pateikta popieriniu variantu bei kompiuterinėje laikmenoje (kompaktiniame diske – CD).

1. Informacija apie projektą

1.1. PRIORITETINĖ SRITIS

1 pav. paraiškos 1.1 dalis „Prioritetinė sritis“

1.1. Prioritetinė sritis
 21 – Greitkeliai (TEN-T)
 22 – Nacionaliniai keliai

Lentelėje pažymėkite, į kurią (-ias) iš išvardytų transporto infrastruktūros sričių bus investuojama įgyvendinant projektą (pagal Europos Komisijos 2006 m. gruodžio 8 d. reglamentą Nr. 1828/2006).

1.2. Paraiškos tipas

Pagal šį Aprašą Pareiškėjas gali teikti paraišką tik darbams atlikti. Pareiškėjas, teikdamas paraišką darbams, gali įtraukti ir projekto techninei dokumentacijai parengti patirtas išlaidas (pvz., parengti ir patikslinti galimybių studiją, techninį projektą, teritorijų planavimo dokumentus), kurios būtų kompensuojamos skiriamo finansavimo lėšomis.

Paraiškos rūšis. Pirmoje šios lentelės skiltyje (paraiškos rūšis) pažymėkite:

paraiška darbams – tai paraiška darbams atlikti ar statiniui pastatyti (pvz., galimos veiklos / išlaidos: statybos darbai, projekto vykdymo priežiūra, projekto techninė priežiūra, viešinimas, projekto administravimas, auditas (jei taikomas) ir t. t.).

2 pav. paraiškos 1.2 dalis „Paraiškos tipas“

1.2. Paraiškos tipas Pažymėti tuščiame langelyje x. Baigę pildyti B pagrindinę dalį, pildykite jums tinkantį paraiškos priedą.
Paraiškos rūšis	Projekto darbų tipas	Priedai
 Paraiška darbams	 naujas  rekonstrukcija  mišrus	 1 priedas

Projekto darbų tipas. Pažymėję, kad paraiška teikiama darbams atlikti, ją turite detalizuoti. Nurodykite, koks bus projekto darbų tipas: tai yra ar bus atliekama nauja statyba, ar jau esamo objekto rekonstrukcija/modernizavimas, ar mišrus (kai projekte bus vykdoma ir nauja statyba, ir rekonstrukcija/modernizavimas). Priedai. Nurodykite, kuriuos priedus pildysite.

3 pav. paraiškos 1.3 dalis „Pareiškėjo darbuotojai, atsakingi už projekto įgyvendinimą“

1.3. Pareiškėjo darbuotojai, atsakingi už projekto įgyvendinimą
Pareigos	Vardas, pavardė	Kontaktiniai duomenys
Projekto vadovas	Vardenis Pavardenis	Telefono numeris, fakso numeris, el. pašto adresas
Projekto finansininkas	Vardenis Pavardenis	Telefono numeris, fakso numeris, el. pašto adresas

Projekto vadovas ir projekto finansininkas turi nurodyti savo vardus ir pavardes, kontaktinius duomenis (telefono numerį, fakso numerį, elektroninio pašto adresą).

Paraiškos B dalies priedai yra pildomi tik tada, kai yra užpildyta paraiškos specialiosios (B) dalies pagrindinė dalis.

2. Projekto parengtumas

Pažymėkite, ar pridedate prie paraiškos dokumentus, patvirtinančius projekto parengtumą. Jei kurios nors dokumentacijos rengimas nėra reikalingas, trečioje skiltyje atitinkamoje eilutėje žymėkite „netaikoma“. Visi dokumentai, įrodantys šiuos teiginius, nurodomi 2 priede ir turi būti pridedami.

3. SĄNAUDŲ IR NAUDOS ANALIZĖ

3.1. Finansinė analizė

Finansinės analizės tikslas yra nustatyti investicijų finansavimo planą, projekto rentabilumą bei projekto įgyvendinimo ir vykdymo kontrolę. Čia apskaičiuoti rodikliai paprastai išreiškiami piniginiais vienetais.

4 pav. paraiškos 3.1 dalis „Finansinė analizė“

Ar iš projekto bus gaunama pajamų?	Projekto priskyrimo kategorijai pagrindimas
 negaunama pajamų	Pagrįskite teiginį, kad iš projekto nebus gaunama pajamų
 gaunama pajamų, bet jų neįmanoma nustatyti iš anksto	Pagrįskite teiginį, kad iš projekto bus gaunama pajamų, bet kodėl jų neįmanoma nustatyti iš anksto
 gaunama pajamų ir jos yra įvertinamos iš anksto, bet projekto išlaidų vertė yra ne didesnė kaip 3452800 litų
 gaunama pajamų ir jos yra įvertinamos iš anksto bei projekto išlaidų vertė yra didesnė kaip 3452800 litų	Pasirinkus šį variantą, ši skiltis nepildoma, o pagrindimas pateikiamas 3.1.2 lentelėje

3.1.1 ir 3.1.2 lentelės yra pildomos tik tais atvejais, kai kartu tenkinamos visos keturios toliau pateikiamos sąlygos: a) iš projekto numatoma gauti pajamų, t. y. projektas susijęs su investicijomis į infrastruktūrą, už kurios naudojimą naudotojai tiesiogiai moka mokesčius, arba su žemės ar pastatų pardavimu arba nuoma arba kitų mokamų paslaugų teikimu; b) šias iš projekto numatomas gauti pajamas yra įmanoma iš anksto objektyviai apskaičiuoti; c) projektui skiriamas finansavimas nėra valstybės pagalba, t. y. projektui nėra taikomos taisyklės dėl valstybės pagalbos, kaip apibrėžta Europos Bendrijos steigimo sutarties 87 straipsnyje; d) projekto bendrosios išlaidos (tinkamų ir netinkamų finansuoti projekto išlaidų suma) yra didesnės kaip 3452800 litų.

3.1.1. Europos Komisijai tinkamų deklaruoti projekto

išlaidų dalies skaičiavimas

5 pav. paraiškos 3.1.1 dalis „Europos Komisijai tinkamų deklaruoti projekto išlaidų dalies skaičiavimas“

Projekto pavadinimas	Nurodykite projekto pavadinimą.
Projekto investicijų ataskaitinis laikotarpis, metais	Nurodykite projekto investicijų ataskaitinį laikotarpį metais. Projekto investicijų ataskaitinis laikotarpis pasirenkamas atsižvelgiant į Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos (toliau – Metodika) II skyriaus trečiojo skirsnio nuostatas. Rekomenduojama taikyti tokius projekto investicijų ataskaitinius laikotarpius: automobilių keliams – 25–30 metų. Jei pasirenkamas pirmiau pateiktų rekomendacijų neatitinkantis projekto ataskaitinis laikotarpis, 3.1.2 dalyje „Pagrindinių skaičiavimo prielaidų pagrindimas“, skirtoje pagrindinėms skaičiavimo prielaidoms pagrįsti, pateikiamas tokio pasirinkimo paaiškinimas ir pagrindimas.
Diskonto norma, %	Nurodykite diskonto normą. Diskonto norma pasirenkama atsižvelgiant į Metodikos II skyriaus ketvirtojo skirsnio nuostatas. Didesnės diskonto normos taikymas skaičiavimuose turi būti atitinkamai pagrįstas 3.1.2 dalies „Pagrindinių skaičiavimo prielaidų pagrindimas“ grafoje „Pasirinktos diskonto normos pagrindimas“. Viena galimų didesnės diskonto normos taikymo priežasčių – atsižvelgimas į įprastomis sąlygomis numatomą pelningumą.
Tinkamos finansuoti projekto išlaidos, Lt	Nurodykite tinkamų finansuoti projekto išlaidų sumą. Ši suma turi atitikti paraiškos bendrosios (A) dalies formos, patvirtintos Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861) (toliau – paraiškos bendroji (A) dalis), 10 lentelės „Projekto tinkamų finansuoti išlaidų finansavimo šaltiniai“ 3 punkte nurodytą sumą.

Nr.	Metai

1	2	...	n
1.	Projekto investicijų išlaidos, Lt Šiame laukelyje pateikiama bendra (tinkamų finansuoti ir netinkamų finansuoti) atitinkamų metų projekto investicijų išlaidų suma (elektroninėje formoje apskaičiuojama automatiškai).
1.1.	Tinkamos finansuoti projekto investicijų išlaidos, Lt Įrašykite tinkamas finansuoti projekto investicijų išlaidas pamečiui. Laukeliuose įrašoma tik bendra tiems metams tenkanti tinkamų finansuoti projekto investicijų išlaidų suma, neskaidant jos pagal išlaidų kategorijas. Visas vertes reikia nurodyti palyginamosiomis (pastoviomis), o ne einamosiomis kainomis (t. y. neatsižvelgiant į infliaciją). Jeigu į paraiškos bendrosios (A) dalies 10 lentelės „Projekto tinkamų finansuoti išlaidų finansavimo šaltiniai“ 3 punkte nurodytą tinkamų finansuoti projekto išlaidų sumą nėra įtraukta prognozuojama infliacija, šioje eilutėje nurodyta projekto investicijų išlaidų suma gali sutapti su paraiškos bendrosios (A) dalies 10 lentelės „Projekto tinkamų finansuoti išlaidų finansavimo šaltiniai“ 3 punkte nurodyta suma.
1.2.	Netinkamos finansuoti projekto investicijų išlaidos, Lt Įrašykite bendras netinkamas finansuoti projekto investicijų išlaidas pamečiui. Laukeliuose įrašoma tik bendra tiems metams tenkanti netinkamų finansuoti projekto investicijų išlaidų suma, neskaidant jos pagal atskiras išlaidas. Visas vertes reikia nurodyti palyginamosiomis (pastoviomis), o ne einamosiomis kainomis (t. y. neatsižvelgiant į infliaciją).
2.	Projekto veiklos išlaidos, Lt Šiame laukelyje pateikiama bendra atitinkamų metų projekto veiklos išlaidų suma (elektroninėje formoje apskaičiuojama automatiškai).
2.1.	Projekto veiklos išlaidos turi būti apskaičiuojamos vadovaujantis Metodikos II skyriaus penktojo skirsnio nuostatomis. Pildant lentelę visų pirma išskiriamos projekto veiklos išlaidų kategorijos (tarp jų ir pakartotinės investicijos). Prie šių kategorijų vėliau priskiriami išlaidų dydžiai pamečiui pagal jų padarymo laiką iki ataskaitinio laikotarpio pabaigos. Visas vertes reikia nurodyti palyginamosiomis (pastoviomis), o ne einamosiomis kainomis (t. y. neatsižvelgiant į infliaciją). Projekto veiklos išlaidų priskyrimo prie projekto pagrindimas pagal kiekvieną veiklos išlaidų kategoriją turi būti aprašytas 3.1.2 dalies „Pagrindinių skaičiavimo prielaidų pagrindimas“ grafose „Projekto veiklos išlaidų apimties ir priskyrimo prie projekto pagrindimas“.
2.2.
...
2.n.
3.	Projekto veiklos pajamos, Lt Šiame laukelyje pateikiama bendra atitinkamų metų projekto veiklos pajamų suma (elektroninėje formoje apskaičiuojama automatiškai).
3.1.	Projekto veiklos pajamos turi būti apskaičiuojamos vadovaujantis Metodikos II skyriaus penktojo skirsnio nuostatomis. Pildant lentelės 3 punktą visų pirma išskiriamos projekto pajamų kategorijos. Prie šių kategorijų vėliau priskiriamos pajamos pamečiui pagal jų gavimo laiką iki ataskaitinio laikotarpio pabaigos. Visas vertes reikia nurodyti palyginamosiomis (pastoviomis), o ne einamosiomis kainomis (t. y. neatsižvelgiant į infliaciją). Projekto pajamų priskyrimo prie projekto pagrindimas pagal kiekvieną išlaidų kategoriją yra aprašomas 3.1.2 dalies „Pagrindinių skaičiavimo prielaidų pagrindimas“ grafose „Projekto veiklos pajamų apimties ir priskyrimo prie projekto pagrindimas“.
3.2.
...
3.n.
4.	Grynosios projekto pajamos, Lt Šiame laukelyje pateikiama bendra atitinkamų metų grynųjų projekto pajamų suma, t. y. projekto veiklos pajamų ir išlaidų skirtumas (elektroninėje formoje apskaičiuojama automatiškai).
5.	Turto likutinė vertė, Lt Turto likutinė vertė apskaičiuojama vadovaujantis Metodikos II skyriaus šeštojo skirsnio nuostatomis ir įrašoma į tam skirtą laukelį. Turto likutinė vertė nurodoma nekoreguojant jos dėl infliacijos. Likutinės vertės apskaičiavimo ir įvertinimo pagrindimas yra aprašomas 3.1.2 dalies „Pagrindinių skaičiavimo prielaidų pagrindimas“ grafoje „Turto likutinės vertės apskaičiavimo pagrindimas“.

Projekto investicijų dabartinė vertė, Lt	Šiame laukelyje pateikiama bendrų projekto investicijų dabartinė vertė (elektroninėje formoje apskaičiuojama automatiškai).
Dabartinė turto likutinė vertė, Lt	Šiame laukelyje pateikiama dabartinė turto likutinė vertė (elektroninėje formoje apskaičiuojama automatiškai).
Grynųjų projekto pajamų dabartinė vertė, Lt	Šiame laukelyje pateikiama projekto grynųjų pajamų dabartinė vertė (elektroninėje formoje apskaičiuojama automatiškai).
Europos Komisijai tinkamų deklaruoti projekto išlaidų dalis (trūkstamo finansavimo santykis)	Šiame laukelyje pateikiama Europos Komisijai tinkamų deklaruoti projekto išlaidų dalis (trūkstamo finansavimo santykis) (elektroninėje formoje apskaičiuojama automatiškai). Plačiau apie Europos Komisijai tinkamų deklaruoti išlaidų dalį žiūrėkite Metodikos II skyriaus septintajame skirsnyje.
Numatomos gauti grynosios pajamos, kuriomis mažinama Europos Komisijai tinkamų deklaruoti projekto išlaidų suma, Lt	Šiame laukelyje pateikiama numatomų gauti grynųjų pajamų, kuriomis mažinamos Europos Komisijai tinkamos deklaruoti projekto išlaidos, suma (elektroninėje formoje apskaičiuojama automatiškai). Ši suma turi būti lygi paraiškos bendrosios (A) dalies 10 lentelės 3.1 punkte nurodytai sumai. Ši tinkamų finansuoti projekto išlaidų suma turi būti finansuojama pareiškėjo ir (arba) partnerio lėšomis ir, atsižvelgiant į lėšų, kurias naudos pareiškėjas ir (arba) partneris šiai tinkamų finansuoti išlaidų sumai padengti, šaltinį, ne mažesnė suma turi būti nurodyta atitinkamame paraiškos bendrosios (A) dalies 10 lentelės 2 punkto „Pareiškėjo ir partnerio (-ių) lėšos“ papunktyje.
Europos Komisijai tinkamų deklaruoti projekto išlaidų suma, Lt	Šiame laukelyje pateikiama Europos Komisijai tinkamų deklaruoti projekto išlaidų suma (elektroninėje formoje apskaičiuojama automatiškai). Paraiškos bendrosios (A) dalies 10 lentelės 1 punkte nurodyta suma negali būti didesnė už šiame laukelyje nurodytą sumą.

3.1.2. Pagrindinių skaičiavimo prielaidų pagrindimas

Ši dalis pildoma pagal 3.1.1 dalyje nurodytus reikalavimus

6 pav. paraiškos 3.1.2 dalis „Pagrindinių skaičiavimo prielaidų pagrindimas“

Projekto investicijų ataskaitinis laikotarpis	Pasirinkto projekto investicijų ataskaitinio laikotarpio pagrindimas
Pagrįskite pasirinktą projekto investicijų ataskaitinį laikotarpį.
Diskonto norma	Pasirinktos diskonto normos pagrindimas
Pagrįskite pasirinktą diskonto normą.
Projekto investicijų išlaidos	Projekto investicijų išlaidų apimties pagrindimas
Tinkamos finansuoti projekto investicijų išlaidos	Pateikite paaiškinimus, kuri dalis tinkamų finansuoti ir netinkamų finansuoti projekto išlaidų, nurodytų paraiškos bendrojoje (A) dalyje, yra įtraukiama į projekto investicijų išlaidas, jeigu ne visos išlaidos įtraukiamos. Taip pat pateikite paaiškinimus, ar į paraiškos bendrojoje (A) dalyje nurodytas išlaidas yra įtraukta prognozuojama infliacija ir kaip buvo apskaičiuotos projekto investicijų išlaidos palyginamosiomis (pastoviomis) kainomis.
Netinkamos finansuoti projekto investicijų išlaidos

Projekto veiklos išlaidos	Projekto veiklos išlaidų apimties ir priskyrimo prie projekto pagrindimas
(2.1 išlaidos)	Pagrįskite projekto veiklos išlaidas. Pateikite paaiškinimus, kokius metodus taikant projekto veiklos išlaidos buvo priskirtos prie projekto ir kodėl buvo pasirinktas toks metodas. Jeigu jau yra atlikta išsami projekto diskontuoto pinigų srauto analizė, galima pateikti nuorodas į atskirai pridedamas jau atliktos analizės išvadas.
(2.2 išlaidos)

...

(2.n išlaidos)

Projekto veiklos pajamos	Projekto veiklos pajamų apimties ir priskyrimo prie projekto pagrindimas
(3.1 pajamos)	Pagrįskite projekto veiklos pajamas. Projekto veiklos pajamos turi būti pagrindžiamos atsižvelgiant į pagrindinius projekto pajamų dydį lemiančius veiksnius: kainą (prekių ar paslaugų pardavimo kainą, tarifus, nuomos įkainius ir pan.) ir paklausą (prekių ar paslaugų pardavimo kiekį, vartotojų skaičių ir pan.). Pateikite paaiškinimus, kokius metodus taikant projekto veiklos pajamos buvo priskirtos prie projekto ir kodėl buvo pasirinktas toks metodas. Jeigu jau yra atlikta išsami projekto diskontuoto pinigų srauto analizė, galima pateikti nuorodas į atskirai pridedamas jau atliktos analizės išvadas.
(3.2 pajamos)

...

(3.n pajamos)

Turto likutinė vertė	Turto likutinės vertės apskaičiavimo pagrindimas
Pateikite paaiškinimus, kokius metodus taikant ir kaip buvo apskaičiuota turto likutinė vertė. Jeigu jau yra atlikta išsami projekto diskontuoto pinigų srauto analizė, galima pateikti nuorodas į atskirai pridedamas jau atliktos analizės išvadas.

Paraiškos specialiosios (B) dalies 3.1.1 ir 3.1.2 lentelės pildomos Microsoft Excel formatu. Apie detalias lentelių pildymo instrukcijas galite sužinoti perskaitę Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodiką (toliau – Metodika). Ši Metodika ir Microsoft Excel lentelės skelbiamos interneto svetainėje www.esparama.lt.

3.1.3. Pagrindiniai finansinės analizės rezultatai

Duomenys pateikiami iš galimybių studijos. Pageidautina, kad būtų nurodytas galimybių studijos skyrius/puslapis/punktas/priedas, iš kurio paimti šie duomenys.

7 pav. paraiškos 3.1.3 dalis „Pagrindiniai finansinės analizės rezultatai“

Be Bendrijos paramos (finansinė vidinė grąžos norma (FVGN) investicijoms) A	Su Bendrijos parama (finansinė vidinė grąžos norma (FVGN) kapitalui) B	Šaltinis *
1. Finansinė grąžos norma	(%)	FVGN investicijoms	FVGN kapitalui
2. Grynoji dabartinė vertė	(Lt)	Finansinė grynoji dabartinė vertė (FGDV) investicijoms	Finansinė grynoji dabartinė vertė (FGDV) kapitalui

* Pateikiama konkreti nuoroda į galimybių studijos skyrių/puslapį/punktą/priedą.

Jeigu projektas yra didelės apimties, ši lentelė nepildoma.

3.2. ekonominė analizė

Ekonominė projekto analizė – tai galimybių studijos dalis, atliekama visiems projektams. Ji reikalinga tam, kad būtų nustatyta projekto įtaka šalies, regiono, ūkio šakos ekonomikai, būtų galima įvertinti projektą, atsižvelgus į tas aplinkos sąlygas, kurios nebuvo įvertintos rengiant projektą.

3.2.1. Pagrindiniai ekonominės analizės rodikliai

Duomenys pateikiami iš galimybių studijos. Pageidautina, kad būtų nurodytas galimybių studijos skyrius/puslapis/punktas/priedas, iš kurio paimti šie duomenys.

8 pav. paraiškos 3.2.1 dalis „Pagrindiniai ekonominės analizės rezultatai“

Pagrindiniai parametrai ir rodikliai	Dydžiai	Šaltinis *
Socialinė diskonto norma, (%)
Ekonominė grąžos norma, (%)
Ekonominė grynoji dabartinė vertė, (Lt)
Naudos ir išlaidų santykis

* Pateikiama konkreti nuoroda į galimybių studijos skyrių/puslapį/punktą/priedą.

Jeigu projektas yra didelės apimties, ši lentelė nepildoma.

3.2.2. Nurodyti pagrindinę kiekybiškai neįvertinamą (nevertintiną) naudą ir išlaidas

Šiame skyriuje nurodykite pagrindinę kiekybiškai neįvertinamą (nevertintiną) naudą ir išlaidas.

Jeigu projektas yra didelės apimties, ši lentelė nepildoma.

4. ATITIKTIS ES POLITIKOS KRYPTIMS IR TEISĖS AKTAMS

4.1. Ar buvo pateikta paraiška dėl paramos šiam projektui iš bet kokio kito ES šaltinio (įskaitant ERPF, ESF, Sanglaudos fondą, TEN-T, LIFE+ ir kt.)?

Pažymėkite Jums tinkantį variantą. Jei pažymėjote „Taip“, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kt.).

4.2. Ar šis projektas papildo kokį nors kitą projektą, kuris jau finansuojamas ar bus finansuojamas iš ERPF, ESF, Sanglaudos fondo, TEN-T, kito ES finansavimo šaltinio?

Pažymėkite Jums tinkantį variantą. Jei pažymėjote „Taip“, prašome išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kt.).

4.3. Ar buvo pateikta paraiška dėl paramos iš bet kokio kito ES šaltinio (įskaitant ERPF, ESF, Sanglaudos fondą, TEN-T, EIB, EIF ir kt.) ankstesniam šio projekto etapui (įskaitant galimybių studijos ir parengiamuosius etapus)?

Pažymėkite Jums tinkantį variantą. Jei pažymėjote „Taip“, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, gautas sumas ir kt.).

5. Paraiškos darbams specialiosios (B) dalies priedo pildymas

Priedai pildomi užpildžius paraiškos specialiosios (B) dalies pagrindinę dalį

5.1. Vieta

9 pav. Vieta

Vieta
Vietos žemėlapis	 Pridedamas  Nepridedamas
Vietos aprašymas (nurodoma projekto pradžia ir pabaiga, kilometrų sk., didesni techniniai darbai, gretimi miesteliai/kaimai)

Pažymėkite, ar pridedate vietos žemėlapį. Pridėkite detalų vietos žemėlapį ir jame nurodykite projekto vietą. Nurodykite vietą, kurioje bus atliekami su projektu susiję darbai. Nurodykite projekto pradžios ir pabaigos vietas (t. y. kuriame kelio kilometre bus pradėti ir kuriame bus baigti planuojami darbai), didesnės apimties techninius darbus, gretimus miestus ir kaimus.

6. PRIE PARAIŠKOS PRIDEDAMŲ DOKUMENTŲ SĄRAŠAS

Prie paraiškos pridedant dokumentus turi būti pridedamas 1 dokumento originalas ir 1 kopija (kai kurių dokumentų originalas nėra reikalaujamas, tokiu atveju pridedamos 2 kopijos) ir paraiškos specialiojoje (B) dalyje „Prie paraiškos pridedamų dokumentų sąrašas“ pažymimas kvadratėlis. Toliau pateikiamas aprašymas, kokie dokumentai pridedami prie paraiškos.

	Darbų paraiškoms – galimybių studija (statinio statybos pagrindimas), techninis projektas, ekspertizės aktas (kopija).
	Atsakingos institucijos atrankos išvada dėl poveikio aplinkai vertinimo (kopija).
	Institucijos, atsakingos už saugomų teritorijų apsaugos ir tvarkymo organizavimą, išvada dėl poveikio įsteigtoms ar potencialioms „Natura 2000“ teritorijoms reikšmingumo ir už „Natura 2000“ teritorijų stebėseną atsakingos institucijos deklaracija (kopija).
	Poveikio aplinkai vertinimas (kopija).
	Pareiškėjo darbuotojų, atsakingų už projekto įgyvendinimą (projekto vadovo ir vyriausiojo finansininko), gyvenimo aprašymai (CV). Jame turi būti įrašyta darbuotojo vardas, pavardė, gimimo data, pilietybė, aprašytas išsilavinimas, darbo patirtis, įgūdžiai, kalbų mokėjimas bei kita naudinga informacija.
	Pažyma, patvirtinanti pareiškėjo (partnerio) indėlį projekto bendrajam finansavimui (finansuoti netinkamas išlaidas ir tinkamų išlaidų dalį, kurių nepadengia projekto finansavimas) (originalas). Jei pareiškėjas yra savivaldybės administracija – Tarybos sprendimas dėl projekto bendrojo finansavimo
	Patvirtinta pareiškėjo įstatų (nuostatų ir (ar) statuto) kopija.
	Patvirtinta partnerio įstatų (nuostatų ir (ar) statuto) kopija.
	Statybą leidžiantis dokumentas (kopija).
	Viešųjų pirkimų dokumentacija (konkurso sąlygos, techninė specifikacija (darbams, prekėms) ar techninė užduotis (paslaugoms), darbų/prekių kiekių sąrašai, rangos darbų/paslaugų teikimo/prekių tiekimo sutarties kopija ir kt. pagal Viešųjų pirkimų įstatymą reikalaujami dokumentai) (kopijos).
	Paramos didelės apimties projektui patvirtinimo paraiška (originalas).
	Sutarčių (jungtinės veiklos (partnerystės) ir pan.), kitų dokumentų, kuriais nustatomas projekto įnašų, rezultatų, teisių ir atsakomybės paskirstymas tarp partnerių ir pareiškėjo, kopijos
	Jei pareiškėjas kreipėsi ar ketina kreiptis į Finansų ministeriją dėl EIB paskolos perskolinimo tinkamų išlaidų nuosavų lėšų daliai finansuoti, tinkamai patvirtinta kreipimosi raštu kopija (ir Finansų ministerijos atsakymo kopija, jei atsakymas jau yra gautas) arba pareiškėjo pažyma.
Lietuvos Respublikos kompetentingos valstybės institucijos išduotas dokumentas, liudijantis, kad pareiškėjas (šios sąlygos taikomos tik partneriams) (dokumentas turi būti išduotas ne anksčiau kaip 60 kalendorinių dienų iki projekto paraiškos pateikimo TID dienos):
	Nėra bankrutavęs, bankrutuojantis, likviduojamas ar laikinai sustabdęs savo veiklos (kopija).
	Įvykdęs įsipareigojimus, susijusius su socialinio draudimo įmokų mokėjimu (kopija).
	Įvykdęs įsipareigojimus, susijusius su mokesčių mokėjimu (kopija).

Jei pareiškėjas (partneris) negali pateikti pirmiau nurodytų dokumentų, jis privalo raštu nurodyti priežastis, dėl kurių šie dokumentai negali būti pateikti.

7. Viešųjų pirkimų planas

1 skiltyje „Pirkimo eil. Nr.“ nurodykite pirkimo eilės numerį. 2 skiltyje „Pirkimo pavadinimas“ nurodykite pirkimo pavadinimą, kuriam skelbiamas konkursas. 3 skiltyje „Pirkimo rūšis“ nurodykite pirkimo rūšį (pvz., statybos darbai, paslaugos, tiekimas). 4 skiltyje „Veiklų, susijusių su pirkimu, Nr.“ nurodykite veiklų numerį (-ius), kuris siejasi su pirkimu ir kuris turi sutapti su Paraiškos A dalies 6 lentelės projekto veiklos pavadinimo numeriu. 5 skiltyje „Pasirinktas pirkimo būdas“ nurodykite perkančiosios organizacijos pasirinktą veiklos pirkimo būdą vadovaujantis Lietuvos Respublikos viešųjų pirkimų įstatymo nuostatomis. 6 skiltyje „Pirkimo dokumentų rengimo laikotarpis. Pradžia“ pažymėkite perkančiosios organizacijos veiklos pirkimo dokumentų rengimo (planuojamo rengimo) pradžios datą. 7 skiltyje „Pirkimo dokumentų rengimo laikotarpis. Pabaiga“ pažymėkite perkančiosios organizacijos vadovybės veiklos pirkimo dokumentų patvirtinimo datą, jeigu veiklos pirkimo dokumentai buvo (bus) derinti su TID, pažymėkite pirkimo dokumentų suderinimo (planuojamo suderinimo) TID datą.

10 pav. Viešųjų pirkimų planas

Projekto pavadinimas	Vilniaus miesto vakarinio aplinkkelio statyba

Pirkimo Eil. Nr.	Pirkimo pavadinimas	Pirkimo rūšis	Veiklų, susijusių su pirkimu, Nr.	Pasirinktas pirkimo būdas	Pirkimo dokumentų rengimo laikotarpis	Skelbimo apie pirkimą data	Viešųjų pirkimų procedūrų laikotarpis	Vertinimo ataskaitos pateikimo TID data	Sutarties pasirašymo data	Pastabos

Pradžia	Pabaiga

Pradžia	Pabaiga

1	2	3	4	5	6	7	8	9	10	11	12	13
1.	Kelio statyba	Darbai	1.1.1.	Atviras	2007-05-01	2007-12-01	2008-01-01	2008-03-21	2008-05-21	2008-06-05	2008-06-26
2.	Techninė priežiūra	Paslaugos	1.2.1.	Ribotas	2007-11-01	2007-12-15	2008-01-15	2008-02-31	2008-03-31	2008-04-15	2008-05-06

8 skiltyje „Skelbimo apie pirkimą data“ pažymėkite skelbimo apie pirkimą paskelbimo (planuojamo paskelbimo) datą, t. y. skelbimo paskelbimo Centrinėje viešųjų pirkimų informacinėje sistemoje (CVP IS) datą. Kai pirkimas atliekamas neskelbiamų (supaprastintų) derybų būdu, – kvietimo kandidatams išsiuntimo datą, o mažos vertės pirkimų atveju apklausos būdu – kreipimosi į tiekėjus datą. 9 skiltyje „Viešųjų pirkimų procedūrų laikotarpis. Pradžia“ pažymėkite vokų su pasiūlymais atplėšimo perkančiojoje organizacijoje datą. 10 skiltyje „Viešųjų pirkimų procedūrų laikotarpis. Pabaiga“ pažymėkite laimėjusio pasiūlymo tiekėjui išsiųsto (planuojamo išsiųsti) pranešimo apie sprendimą sudaryti pirkimo sutartį datą. 11 skiltyje „Vertinimo ataskaitos pateikimo TID data“ pažymėkite ataskaitos pateikimo TID datą, praėjus pirkimo sutarties sudarymo atidėjimo terminui (15 kalendorinių dienų). 12 skiltyje „Sutarties pasirašymo data“ pažymėkite sutarties su laimėjusio pasiūlymo tiekėju pasirašymo (planuojamą pasirašymo) datą. Įvertinkite tai, kad TID vertinimo ataskaitą gali tikrinti iki 15 darbo dienų. 13 skiltyje „Pastabos“ nurodykite, jeigu reikia, perkančiosios organizacijos pastabas dėl viešųjų pirkimo atlikimo.

8. MOKĖJIMO PRAŠYMŲ PATEIKIMO GRAFIKAS

Pažymėkite kiekvienos Paraiškos A dalies 6 lentelėje nurodytos veiklos arba 8 lentelėje nurodytos išlaidų (projekto administravimo ir vykdymo išlaidų, kurios nėra priskirtos veikloms) eilutės pavadinimą. Įrašykite kiekvienos veiklos arba išlaidų skaičiuojamąsias vertes (Lt). Skaičiuojamoji vertė turi būti paskirstyta projekto įgyvendinimo laikotarpiui atsižvelgiant į TID planuojamus teikti mokėjimo prašymus. N metai – tai projekto veiklų įgyvendinimo pradžios metai (skaičiuojami nuo numatomos finansavimo ir administravimo sutarties sudarymo datos), N+1 metai, N+2 metai, N+3 metai ir t. t. – kiekvieni paskesni veiklų įgyvendinimo laikotarpio metai iki jų užbaigimo. Kiekvieniems veiklų įgyvendinimo metams pagal ketvirčius pažymėkite kiekvienos veiklos arba išlaidų planuojamų teikti TID mokėjimo prašymų sumas ne kaupiamuoju būdu (Lt). „Iš viso“ skiltyje pažymėkite kiekvienos veiklos arba išlaidų mokėjimo prašymų teikimo TID bendrą sumą, kuri turėtų atitikti skaičiuojamąją atitinkamos veiklos vertę.

11 pav. Mokėjimo prašymų pateikimo grafikas	(Lt)

Projekto pavadinimas	Vilniaus miesto vakarinio aplinkkelio statyba

Veiklos arba išlaidų pavadinimas	Vertė	N metai	N+1 metai	N+2 metai	Iš viso:

I	II	III	IV	I	II	III	IV	I	II	III	IV

1.1.1. Kelio statybos darbai	2 220 570,95	0,00	0,00	0,00	370 070,00	0,00	370 070,00	370 070,00	370 070,00	0,00	370 070,00	370 075,70	145,25	2 220 570,95
1.2.1. Techninė priežiūra	32 450,80	0,00	0,00	0,00	3 738,00	3 738,00	3 738,00	3 738,00	3 738,00	3 738,00	3 738,00	3 738,50	2 546,30	32 450,80
Viešinimas	5 000,00	0,00	0,00	0,00	0,00	0,00	0,00	0,00	0,00	0,00	0,00	0,00	5 000,00	5 000,00
Iš viso:	2 258 021,75	0,00	0,00	0,00	373 808,00	3 738,00	373 808,00	373 808,00	373 808,00	3 738,00	373 808,00	373 814,20	7 691,55	2 258 021,75

9. BENDROJI PROJEKTO SĄMATA

Lentelėje „Bendra projekto vertė“ įrašykite projekto pavadinimą ir nurodykite bendrą projekto vertę (tinkamos finansuoti išlaidos (pagal Aprašą) ir netinkamos finansuoti išlaidos (pagal Aprašą), išskaidydami sumą į skiltis „Be PVM“, „PVM“ ir „Iš viso su PVM“.

12 pav. Bendra projekto vertė	(Lt)

Projekto pavadinimas	Be PVM	PVM	Iš viso su PVM
Transeuropinio tinklo kelio E67 (VIA BALTICA) plėtra	9 300 000	1 953 000	11 253 000

Lentelėje „Tinkamos finansuoti išlaidos (pagal Aprašą)“ nurodomos veiklos/išlaidos, numatomos finansuoti projektui numatomo skirti finansavimo lėšomis, t. y. ES fondų lėšomis ir Lietuvos Respublikos valstybės biudžeto lėšomis (toliau – ES + VB), vadovaujantis valstybės projektų sąrašu, patvirtintu susisiekimo ministro įsakymu, bei Pareiškėjo (partnerio) lėšomis (kitais piniginiais ištekliais, kuriais disponuoja valstybė, ir (arba) kitų juridinių ir (arba) fizinių asmenų lėšomis).

Lentelėje „Tinkamos finansuoti išlaidos (pagal Aprašą)“ nurodykite projekto veiklų/išlaidų pavadinimą (1 skiltis), tuomet veiklų/išlaidų sumą išskaidykite į skiltis „Be PVM“ (2 skiltis), „PVM“ (3 skiltis) (jeigu PVM netinkamos išlaidos, įrašykite nulį) ir „Iš viso“ (4 skiltis).

13 pav. Tinkamos finansuoti išlaidos (pagal Aprašą)	(Lt)

Veiklų/išlaidų pavadinimas	Be PVM	PVM	Iš viso	Finansavimo šaltiniai
1	2	3	4	5
Rangos darbai	7 979 200	1 675 632	9 654 832	Pagal susisiekimo ministro įsakymą ES+VB (Paraiškos A dalies 10 lentelė „Prašomos lėšos“)

Pareiškėjo (partnerio) lėšos (Paraiškos A dalies 10 lentelė)
Projekto vykdymo priežiūra	33 600	7 056	40 656	Pagal susisiekimo ministro įsakymą ES+VB (Paraiškos A dalies 10 lentelė „Prašomos lėšos“)

Pareiškėjo (partnerio) lėšos (Paraiškos A dalies 10 lentelė)
Viešinimas	20 000	4 200	24 200	Pagal susisiekimo ministro įsakymą ES+VB (Paraiškos A dalies 10 lentelė „Prašomos lėšos“)

Pareiškėjo (partnerio) lėšos (Paraiškos A dalies 10 lentelė)
Techninė priežiūra	67 200	14 112	81 312	Pagal susisiekimo ministro įsakymą ES+VB (Paraiškos A dalies 10 lentelė „Prašomos lėšos“)

Pareiškėjo (partnerio) lėšos (Paraiškos A dalies 10 lentelė)
Iš viso:	8 100 000	1 701 000	9 801 000

Lentelėje „Netinkamos finansuoti išlaidos (pagal Aprašą)“ nurodykite projekto veiklų/išlaidų pavadinimą (1 skiltis), tuomet veiklų/išlaidų sumą išskaidykite į skiltis „Be PVM“ (2 skiltis), „PVM“ (3 skiltis) ir „Iš viso“ (4 skiltis).

14 pav. Netinkamos finansuoti išlaidos (pagal Aprašą)	(Lt)

Veiklų/išlaidų pavadinimas	Be PVM	PVM	Iš viso	Finansavimo šaltiniai
1	2	3	4	5
Galimybių studijos parengimas (parengta 2005 m.)	200 000	42 000	242 000	Pareiškėjo (partnerio) lėšos (Paraiškos A dalies 11 lentelė)
Rangos darbai ( pvz., PVM, inžineriniai tinklai ir kt.)	1 000 000	210 000	1 210 000	Pareiškėjo (partnerio) lėšos (Paraiškos A dalies 11 lentelė)
Iš viso:	1 200 000	252 000	1 452 000

10. BAIGIAMOSIOS NUOSTATOS

Taip pat norėtume priminti, kad kiekvienas pareiškėjas (partneris) yra atsakingas už tai, kad būtų pateikti pakankami įrodymai, kad jis atitinka nustatytus reikalavimus. TID turi teisę pareikalauti, kad pareiškėjas (partneris) pateiktų papildomą informaciją, jei iškyla abejonių, ar pareiškėjas (partneris) atitinka nustatytus reikalavimus.

Jei TID pateikus prašymą pareiškėjui (partneriui) dėl papildomos informacijos pareiškėjas (partneriai) atsisako arba nepateikia reikiamos informacijos, paraiška gali būti atmetama.

_________________